Llakitanakar yanaptʼapjjañäni | Congregacionan yatjjatañataki\nYatiyañataki (congregacionan yatjjatañataki) | Junio 2019\n¿Kuna arutsa liytʼäta? Abua Acholi Afrikáans Akha Albanés Alemania markan amparamp parlirinakataki Alemán Alemán bajo Altaico Aluro Amis Amárico Argentina markan amparamp parlirinakataki Armenio Aucano Australia markan amparamp parlirinakataki Aymara Ayá Azerí Azerí (alfabeto cirílico) Bashkir Bassa (Camerún) Batak simalunguno Batako karo Batako toba Baulé Becol Bengalí Biak Birmano Bislama Bolivia markan amparamp parlirinakataki Boulou Brasil markan amparamp parlirinakataki Búlgaro Caboverdés Cakchiquel occidental Camboyano Catalán Cebuano Chabacano Changana (Mozambique) Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuukés Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo de las Seychelles Criollo guadalupeño Criollo haitiano Criollo inglés de Belice Criollo mauriciano Croacia markan amparamp parlirinakataki Croata Cuba markan amparamp parlirinakataki Damara Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Endáu Enzema Eslovaco Eslovaquia markan amparamp parlirinakataki Esloveno Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Galés Garífuna Georgiano Gran Bretaña markan amparamp parlirinakataki Grecia markan amparamp parlirinakataki Griego Groenlandés Guaraní Gujarati Gun Hausa Hebreo Herero Hiligaynon Hindi Hiri motu Hmong (blanco) Holandés Honduras markan amparamp parlirinakataki Hungaria markan amparamp parlirinakataki Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Javanés Kabiye Kachin Kannada Kaonde Kayin sgaw Kazajo Kazajo (alfabeto árabe Kekchí Khana Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisonge Krío Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Kyangonde Lahu Lao Lenie Letón Lhukonzo Lifu Lingala Lituano Lomue Luganda Lunda Luo Luvale Macedonio Macua Makua-meeto Malawi markan amparamp parlirinakataki Malayo Malayálam Malgache Maltés Mam Mambue-Lungu Mapudungún Maratí Marshalés Maya Mazateco de Huautla Mingreliano Mixe del norte Mixteco (Guerrero) Mizo Mongol Moré Motu México markan amparamp parlirinakataki Navajo Ndebele (Zimbabue) Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Palauano Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin (oeste de África) Pidgin de las islas Salomón Polaco Polonia markan amparamp parlirinakataki Ponapés Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Rarotongués República Checa markan amparamp parlirinakataki Romaní (Macedonia) Romaní de Macedonia (alfabeto cirílico) Romaní de Serbia Romaní del sur de Grecia Ronga Rumania markan amparamp parlirinakataki Rumano Runyankore Rusia markan amparamp parlirinakataki Ruso Rutoro Samoano Sango Saramacano Sena Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uigur (alfabeto cirílico) Uigur (alfabeto árabe) Umbundú Urdu Uruund Uzbeko Uzbeko (alfabeto latino) Vendal Venezuela markan amparamp parlirinakataki Vietnamita Wallisiano Waray-Waray Wayuunaiki Wolaita Xhosa Xitshwa Yao Yapés Yoruba Zandé Zapoteco (Istmo) Zimbabue markan amparamp parlirinakataki Zulú chin haka chin haka Chin haka sanguir Árabe Ñanya Ñemba\n“Taqe jumanakajj mä amtanikïpjjam, llakisirinakampis llakisipjjam, jilapurjam munasipjjam, wali sinttʼasirïpjjam, humilde chuymanïpjjarakim” (1 Ped. 3:8).\nCANCIÓN 107 Diosaw munasiñ yatichistu\n1. ¿Kunjamsa Jehová Diosat yateqasitas uñachtʼaysna?\nWALI munasiri Jehová Dios Awkisajj wal munasistu (Juan 3:16). Jiwasajj jupatwa yateqasiñ muntanjja. Ukatwa ‘llakisirinakamp llakisiñataki, jilapurjam munasiñataki, wali sinttʼasirïñataki’ chʼamachastanjja. ‘Jiwasjam creyentëpki uka jilat kullakanakasarojj jukʼampiw’ munastajja (1 Ped. 3:8; Gál. 6:10). Jan walinakan uñjasipjje ukhajja, wal jupanakar yanaptʼañ muntanjja.\n2. ¿Kunanakatsa aka yatichäwin yatjjataskañäni?\n2 Taqe khitinakatï Diosan markapankañ munapki ukanakajj kunayman llakinakanwa uñjasipjjani (Mar. 10:29, 30). Akapacha niya tukusiñampïskipanjja, inas jiwasajj jukʼamp llakinakan uñjaschiñäni. Ukhamajj ¿kunjamsa maynit maynikam yanaptʼassna? Aka yatichäwinjja, kunsa Lot chachatsa, Job chachatsa, Noemí warmitsa yateqsna ukwa yatjjatañäni. Jilat kullakanakasajj kuna jan walinakansa uñjasipjje, kunjamsa jupanakar yanaptʼsna uksa yatjjatarakiñäniwa.\n3. 1) Kuntï 2 Pedro 2:7, 8 texton siski ukarjamajja, ¿kuna jan wali amtarus Lot chachajj purïna? 2) ¿Kuna jan walinakansa Lot chachajj Sodoma markar saratapat uñjasïna?\n3 Sodoma markan jakañ amtasajja, Lot chachajj mä jan wali amtaruw purïna. Uka markajj jan wali jaqenakamp phoqantatänwa (2 Pedro 2:7, 8 liytʼañataki). Uka cheqajj wali sumäkchïnsa, kunayman jan walinakanwa ukar saratapat uñjasïna (Gén. 13:8-13; 14:12). Amuyatajja, esposaparojj uka markankañajj wal gustpachäna, uka markankirinakat mä qhawqhanimpis sum apasirakpachäna, ukatwa Diosarojj jan istʼjjpachänti. Diosajj ‘ninampi azufrempi jalluntaykäna’ ukhajj jiwataw uñjasïna. Pä phuchanakapasti, Sodoma markan jiwapkäna uka chachanakampi casarasiñatak parlatäpjjarakïnwa. Ukhamajj Lot chachajja, utapsa cosasanakapsa qʼalwa aptʼasïna, esposapas jiwataw uñjasïna (Gén. 19:12-14, 17, 26). Lot chachajj ukham jan walinakansa uñjaskchïnjja, Jehová Diosajj janiw jupatak coleraskänti.\nJehová Diosajj sinttʼasiñatwa angelanakarojj Lot chachampiru familiapampir qhespiyañatakejj khitäna. (Párrafo 4 uñjjattʼäta).\n4. ¿Kunjamsa Jehová Diosajj Lot chachar pacienciamp uñjäna? (Nayrïr paginankir dibujo uñjjattʼäta).\n4 Lot chachajj Sodoma markan jakañsa amtkchïnjja, Diosajj khuyaptʼayasiñatwa angelanakar khitäna, ukhamat juparusa familiaparus qhespiyañataki. Ukampis Lot chachajj janiw Sodoma markat jankʼak mistkänti. Ukatwa angelanakajj juparusa, warmiparusa, pä phuchanakaparus amparat waysuwayapjjäna, ukhamatwa Sodoma markat qhespiyapjjäna (Gén. 19:15, 16). Ukatjja, “qollu toqenakar jaltjjapjjam” sasaw angelanakajj sapjjäna. Ukampis Lot chachajja, mä jiskʼa markajj uka jakʼan utjkäna ukar sarañwa Diosar mayïna (Gén. 19:17-20). Jehová Diosajj pacienciampiw istʼäna, ‘ukar sarasmawa’ sarakïnwa. Qhepatjja, Lot chachajj uka markan jakañ ajjsarayasjjänwa, ukatwa Diosajj qalltan siskäna uka qollu toqer sarjjäna (Gén. 19:30). Cheqas Jehová Diosajj Lot chachatak wali paciencianïnwa. ¿Kunjamsa jiwasajj Jupjam paciencianirakïsna?\n5, 6. Kuntï 1 Tesalonicenses 5:14 texton siski ukarjamajja, ¿kunjamsa Jehová Diosat yateqasisajj jilat kullakanakasar yanaptʼsna?\n5 Jilat kullakanakasajj Lot chachjamarakiw jan wali amtanakar purisajj jan walinakan uñjasipjjaspa. Ukhamäni ukhajj ¿kunsa lurañäni? ‘Jan wali amtar puritapatwa ukhaman uñjasiski’ sasin inas amuysna (Gál. 6:7). Ukampis ukham amuyañat sipansa, kunjamtï Jehová Diosajj Lot chachar yanaptʼkänjja, ukhamarakiw jupanakar yanaptʼsna. ¿Kunjamsa yanaptʼsna?\n6 Jehová Diosajj mä amtampiw angelanakar khitäna. Janiw ‘Sodoma markajj tʼunjatäniwa’ sasin Lot chachar yatiyañatakik khitkänti, jan ukasti Sodoma markat escapañ yanaptʼapjjañapatakiw khitäna. Jiwasajj ukhamarakiw jan walinakar purtʼasirjamäpki uka jilat kullakanakasar yatiyañasa, mä arunjja, ewjjtʼañasa. Ukatakejj inas yanaptʼañajj wakischini. Qalltanjja, Biblian ewjjanakapar istʼañajj jupanakatak chʼamakïspawa, ukampis paciencianïñasawa. Parlaniwayktan uka pä angelanakajj kunjamtï Lot chachar yanaptʼapkänjja, ukhamarakiw jilat kullakanakasarojj jan qarjtas yanaptʼañasa (1 Juan 3:18). Inas Biblian ewjjanakapar istʼapjjañapatakejj amparat waythapisinsa jupanakar irpksna ukham lurañajj wakischini (1 Tesalonicenses 5:14 liytʼañataki).\n7. Kunjamtï Jehová Diosajj Lot chachar uñjkäna ukat yateqasisajja, ¿kunjamsa jilat kullakanakasar uñjañasa?\n7 Inas Jehová Diosajj Lot chachan jan wali luratanakap uñchʼukchispäna, ukampis janiw ukham lurkänti. Walja maranak qhepatjja, Lot chachajj ‘cheqapar sarnaqer jaqewa’ sasaw apóstol Pedror qellqayäna. Uk yatiñajj wal kusisiyistu, Diosajj jan wali luratanakasat perdonistaspawa (Sal. 130:3). ¿Kunsa Jehová Diosat yateqsna? Jilat kullakanakasan jan wali luratanakap uñchʼukiñat sipansa, suma luratanakapwa uñchʼukiñasa. Ukhamtï lurañänejja, jan walinak lurapjjani ukhajj janiw jupanakatak jankʼak coleraskañäniti, ewjjtʼkañäni ukhas istʼapjjarakistaniwa.\n8. ¿Kunas sinttʼasirïñatak yanaptʼistani?\n8 Job chachajj Lot chachjamarakiw jan walinakan uñjasïna, ukampis janiw mä jan wali amtar puritapat ukhaman uñjaskänti. Jupajj cosasanakap qʼal aptʼasïna, jaqenakas janiw nayrjam uñj-jjapjjänti, usuntjjarakïnwa. Wawanakapas taqeniw jiwarjjapjjäna. Amigonakapajj chuymachtʼañat sipansa, juchañchapjjänwa. ¿Kunatsa ukham lurapjjäna? Job chachajj kunjamsa jikjjatasïna uk janiw sum amuyapkänti, ukatwa jupat jan walinak amuyasajj jan sinttʼasis juchañchapjjäna. ¿Kunsa jan jupanakjamäñatak lursna? Maya, mä jaqejj kunjamsa jikjjatasi uk Jehová Diosakiw sum yati, uk janipun armañäniti. Paya, mä llakitamp parlkasajj sumwa istʼañasa, kunjamsa jikjjatasi uks sumwa amuyañasaraki. Ukhamatakwa jupat cheqpachapun llakisitas uñachtʼayañäni.\n9. ¿Kunsa jilat kullakanakasat sinttʼasitas laykojj jan lurkañäni, ukat kunatsa?\n9 Jiwasatï jilat kullakanakasat sinttʼasstanjja, janiw kuna jan walinakantï uñjasipki ukanakat yaqhanakar parlkañäniti. Arunak apnaqerejj janiw congregacionar chʼamañchkiti, jan ukasti jan waltʼayiwa (Prov. 20:19; Rom. 14:19). Janirakiw munasiri jaqëkiti, arunakapas jukʼampiw llakitanakar aynachtʼayaspa (Prov. 12:18; Efes. 4:31, 32). Ukatwa maynejj kunja suma chuymanisa uk amuyañatak chʼamachasiñasa, kunjamsa jan waltʼäwinakar saykatañapatak yanaptʼsna uks amuytʼañasarakiwa.\nMä jilatatï, jan ukajj mä kullakatï jan amuytʼasis parlani ukhajja, pacienciampiw istʼañasa, wakiskani ukapachanwa chuymachtʼañasaraki. (Párrafos 10, 11). *\n10. ¿Kunsa Job 6:2, 3 texton qellqata arunakajj yatichistu?\n10 (Job 6:2, 3 * liytʼañataki). Awisajj ‘jan amuytʼasisaw’ Job chachajj parläna, ukham parlatapat qhepatakwa amtasïna (Job 42:6). Llakitanakajj Job chachjamarakiw mä jan waltʼäwin uñjasisajj jan amuytʼasis parlapjjaspa, qhepatakwa amtasipjjarakispa. ¿Kunsa ukapachan lurañasa? Juchañchañat sipansa, jupanakat sinttʼasiñasawa. Ak amtañäni, Jehová Diosajj janiw jan waltʼäwinakan llakita sarnaqañas munkänti. Ukatwa Diosan mä serviripajj jan walinakan uñjasisajj jan amuytʼasis parlaspa, Diosatsa jiwasatsa jan walinakwa parlarakispa. Ukapachanjja, janiw jupatak jankʼak colerasiñasäkiti, janirakiw juchañchañasäkisa (Prov. 19:11).\n11. Mä cristianorojja, ¿kunjamsa jilïr irpirinakajj Eliú chachat yateqasisin ewjjtʼapjjaspa?\n11 Mä jan walin uñjaski uka cristianor ewjjtʼañasa jan ukajj cheqañchañasa, awisajj wakisispawa (Gál. 6:1). ¿Kunjamsa jilïr irpirinakajj jupar yanaptʼapjjaspa? Eliú chachatwa yateqasipjjaspa, jupajj wali pacienciampiw Job chachar istʼäna (Job 33:6, 7). Janïr ewjjtʼkasajja, kunjamsa Job chachajj jikjjatasïna ukwa amuytʼäna. Jilïr irpirinakajj Eliú chachjamarakiw llakitar sum istʼapjjañapa, kunjamas jikjjatasi uks sum amuyapjjañapa. Ukham lurapjjani ukhajja, llakitajj taqe chuymaw ewjjtʼanakap katoqtʼasini.\n12. ¿Kunjamsa Noemí warmejj esposopana ukhamarak pä yoqanakapan jiwatapat jikjjatasïna?\n12 Noemí warmejj jan jitheqtasaw Diosar servïna, wal Jupar munasirakïna. Ukampis esposopana ukhamarak pä yoqanakapan jiwatapatjja, “jan Noemí sapjjestati, jan ukasti Mara sapjjeta” sasaw säna, uka sutejj ‘llakita’ sañwa muni (Rut 1:3, 5, 20, 21). Rut sat yojjchʼapajja, janipuniw Noemí warmirojj jan waltʼäwinakan uñjaskäna ukhajj jaytanukkänti. Janiw kunanak lurasakejj yanaptʼkänti, jan ukasti suma arunakampiw chuymachtʼäna. ‘Wal munassma, nayaw jumampïskä, yanaptʼaskarakïmawa’ sasaw Rut warmejj Noemí warmir säna (Rut 1:16, 17).\n13. ¿Kunatsa jiwirin esposapasa, jan ukajj esposopas chuymachtʼatäñ muni?\n13 Mä kullakan esposopajj jiwjje ukhajja, kullakajj chuymachtʼatäñ wal muni. Jilatanakampejj ukhamarakiw pasi. Chacha warminakajja, jakʼa puran jilsur pä qoqanakampi sasïpjjewa. Jilskasajja uka qoqanakan saphinakapajj wal kʼanantasi. Ukampis uka qoqanakat maynïrir saphitpach phatsusin jiwayasi ukhajja, mayni qoqajj jan walinakanwa uñjasispa. Chacha warmit maynejj jiwjje ukhajj ukhamarakiw qheparirejj jan walinakan uñjasispa. Paula * sat mä kullakan esposopajj mä akatjamatwa jiwäna. Kullakajj akham siwa: “Jakäwijajj mä akatjamatwa mayjtʼäna, jan kamachtʼirjamaw uñjasiyäta. Wali munat amigojaw jiwäna. Jupampejj taqe kunatwa parltʼasipjjerïta. Kunatï nayar kusisiykitäna ukajj jupar kusisiyarakïnwa, jan walinakan uñjasirïkta ukhas yanaptʼarakirïtuwa. Llakit uñjasirïta ukhajj chuymachtʼirïtuwa. Wali llakitapuniw uñjasiyäta” sasa.\nKhitinakantï esposopasa, jan ukajj esposapas jiwawayjje ukanakarojja, ¿kunjamsa chuymachtʼsna? (Párrafos 14, 15). *\n14, 15. ¿Kunjamsa mä viudarusa, jan akajj mä viudorus chuymachtʼsna?\n14 ¿Kunjamsa mä viuda warmirusa, jan akajj mä viudo chacharus chuymachtʼsna? ‘Janiw kuns sirjamäkäti’ sasinsa awisajj amuychiñänejja, jupanakamp parltʼañatakiw chʼamachasiñasa. Paula kullakajj akham siwa: “Maynejj jiwjje ukhajja, uka toqet parlañajj chʼamakïspawa, uk nayajj sum amuyta. Yaqhepajja, ‘jan walinakwa sirista’ sasaw ajjsarayasipjje. Ukampis jan wali arunakat sañat sipansa, jan kun sañaw jukʼamp jan walejja” sasa. Llakitajj janiw musparaykiri arunak arsuñas suykapuniti. Paula kullakajj akham siwa: “‘Esposoman jiwatapajj wali llakkañawa’ sapjjerïtu ukhajja, wal chuymachtʼapjjerïtu” sasa.\n15 William jilatan esposapajj mä qhawqha maranak nayrakiw jiwäna, jupajj akham siwa: “Esposajajj kunanaksa lurirïna uka toqet parltʼapjjetu ukhajja, wal kusista, qhawqsa jupar munasipjjäna ukwa amtayitu. Ukajj jan sint llakisiñatakiw yanaptʼitu, chuymachtʼarakituwa. Esposajar wal munasiyäta, jupajj nayatak wali wakiskirïnwa” sasa. Bianca kullakajj akham sarakiwa: “Jilat kullakanakajj nayamp chik Diosar mayisipjje, Bibliatsa maya jan akajj pä textonak liytʼarapipjjetu ukhajja, wal chuymachtʼapjjetu. Yaqhanakar esposojat parlir istʼañasa, jupat parlir sum istʼapkitu ukhasa, wal chuymachtʼitu” sasa.\n16. 1) ¿Kunsa mä viudaru, jan akajj mä viudoru yanaptʼañatakejj luraskakiñasa? 2) Santiago 1:27 qellqatarjamajja, ¿kunsa taqenis lurañasa?\n16 Kunjamtï Rut warmejj Noemí warmir jan jaytanukkänjja, ukhamarakiw jiwasajj llakitanakar chuymachtʼaskakiñasa. Parlaniwayktan uka Paula kullakajj akham siwa: “Esposojajj jiwjjäna ukhajja, waljaniw yanaptʼapjjetäna. Ukampis qhepatjja jan tiemponiw taqenis sarnaqjjapjjäna. Jakäwijajj janiw nayrjamäjjänti. Walja phajjsinaka, jan ukajj walja maranak qhepatsa llakitanakar chuymachtʼañajj wakisiskakiwa, yaqhanakar uk amuyir uñjañajj wal yanaptʼasi” sasa. Cheqansa jaqenakajj mayj mayjätanwa. Yaqhepajj esposopana, jan ukajj esposapan jiwatapat ratukjamakiw yatinoqtapjje, yaqhepasti janiraki. Yaqhepajja, mä kun lurasas kuntï jiwirimpejj lurapjjerïkäna uk amtasajj wal llakisipjje. Ak janipun armañäniti, viudanakar yanaptʼañajj Jehová Diosar wal kusisiyi, jiwasarus kusisiyarakistuwa (Santiago 1:27 liytʼañataki).\n17. Esposopana jan ukajj esposapan jaytanukut uñjasipki ukanakajja, ¿kunatsa chuymachtʼatäñ munapjje?\n17 Maysa toqetjja, khitinakatï esposopana, jan ukajj esposapan jaytanukut uñjasiwayapki ukanakaw wali llakit uñjasipjjaraki. Joyce kullakat parltʼañäni. Juparojja, esposopajj yaqha warmimp sarjjañatakiw jaytanukuwayäna. Kullakajj akham siwa: “Esposojamp divorciasiñajj jiwkaspäna ukat sipans jukʼampwa llakisiyitäna. Jupatï mä chijir purisa, jan ukajj usuntas jiwaspäna ukhajja, janiw jupan munañapäkaspänti. Ukampis nayar jaytañatakejj jupaw amtäna. Jiskʼachataw uñjasiyäta” sasa.\n18. ¿Kunsa sapakëjjapjje ukanakar yanaptʼañatakejj lursna?\n18 Sapakëjjapjje ukanakar yanaptʼtan ukhajja, jupanakar munasitaswa uñachtʼaytanjja. Amigonakanïñajj jupanakatak wali wakiskiriwa (Prov. 17:17). ¿Kunjamsa jupanakar yanaptʼsna? Inas manqtʼasiñatak invittʼsna. Jan ukajj pasiytʼiri, predikiriw jupanakamp sarsna. Bibliat familjam yatjjatktan ukarus jawstʼaraksnawa. Ukham lurasajj Diosaruw kusisiyañäni, Jupajj “llakimp aynachtʼatanakan jakʼapankaskiwa”, “ijma [jan ukajj viuda] warminakan arjjatiripa[rakiwa]” (Sal. 34:18; 68:5).\n19. ¿Kun lurapjjam sistus 1 Pedro 3:8 textojja?\n19 Diosan Reinopajj niyaw aka oraq apnaqjjani. Ukapachanjja, janiw tʼaqesïwinakasat amtasjjañäniti. ‘Kunatejj utjkän ukajj armatäjjaniwa’. Uka uru puriniñap wal suytanjja (Is. 65:16, 17). Ukapachkamajja, maynit maynikam yanaptʼasipjjañäni, arunakasampisa luratanakasampisa, qhawqsa jilat kullakanakasar munastan uk uñachtʼayapjjañäni (1 Pedro 3:8 liytʼañataki).\nKunjamtï Jehová Diosajj Lot chacharusa Job chacharus yanaptʼkäna ukatjja, ¿kunsa yateqsna?\n¿Kunsa Noemí warmin sarnaqäwipat yateqsna?\n¿Kunjamsa sapakëjjapjje uka jilat kullakanakar chuymachtʼsna?\nCANCIÓN 111 Wali kusisitäpjjtanwa\n^ Párrafo 5 Lot chachasa, Job chachasa, Noemí warmis jan jitheqtasaw Diosar servipjjäna, ukhamäkchïnsa jan walinakanwa uñjasipjjäna. Aka yatichäwinjja, kunsa sarnaqäwinakapat yateqsna, kunatsa llakit uñjasipki uka jilat kullakanakasat sinttʼasiñasa, jupanakamp paciencianïñasa, jupanakar chuymachtʼañas wakiskiri ukanakatwa yatjjataskañäni.\n^ Párrafo 10 Job 6:3 (NM): ‘Jichhajj lamar qotanakankir chʼallanakat sipansa jukʼampi jathiwa. Ukatwa jan amuytʼasis parlta’.\n^ Párrafo 13 Aka yatichäwinjja, sutinakajj cambiasiwayiwa.\n^ Párrafo 58 FOTONAKAT JUKʼAMP QHANAÑCHTʼAÑATAKI: Wali llakit mä jilataw mä jilïr irpirimpejj jan amuytʼasis parlaski, jilïr irpirejj sumwa istʼaskaraki. Qhepat jilatajj jan llakitäjje ukhajja, jilïr irpirejj munasiñampiw ewjjtʼaski.\n^ Párrafo 60 FOTOT JUKʼAMP QHANAÑCHTʼAÑATAKI: Esposapajj jichhak jiwawayki uka jilatampiw mä chacha warmejj parltʼasipki. Mä qhawqha fotonak uñasajja, kunanaktï kullakat amtapki ukanakatwa parlasipki.\nJan khitimpis engañjayasiñäniti\nJehová Diosan yatichäwinakap conträki uka amuyunak apanukupjjañäni\nWali llaktʼatäsajja, Jehová Diosar confiyapjjañäni\nSupayan mä trampapat jarkʼaqasipjjañäni\nAmparamp qellqat mä rollow jikjjatasi\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Junio 2019\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Junio 2019\nYATIYAÑATAKI (CONGREGACIONAN YATJJATAÑATAKI) Junio 2019


Números 15 - Holy Bible [Aymara Bible 1997] - (Núm 15)\nTatitojj Moisesarojj sänwa,\nisraelitanacar aqham sañapataqui: “Cunapachatejj jumanacajj mantapcäta, cawquïri oraktejj churapcäma, ucan jacañataqui,\nucanwa loktapjjetäta mä orko vaca, jan ucajj mä ovejsa nayan jach'a cancañajjaru, nact'ayasa, jan ucajj mä sacrificiota suma k'apquiri, cuntejj arsupcta ucanac phokhasa, chuymanacamatjama ofrenda churasa, jan ucajj mä fiesta utjqui ucqhasa,\ncawquïritejj ofrenda churcani ucajj yapt'añapaw pä kilo jac'umpi uqhamarac mä litro aceitempi chaputa.\nUqhamarac sacrificionac churatarojj yapt'asiñapawa mä litro vino ofrendampi sapakat ovejata.\nSacrificiotejj mä orko ovejächi ucqhajj, yapt'asiniw pusi kilo suma jac'umpi, mä litrot jilpacha aceitempi,\nuqhamarac mä litrot jilpacha vinompi, mä suma k'apquir ofrenda nayataqui.\nSacrificiotejj mä vaca kallüchi, jan ucajj nact'ayata sacrificiöchi, sumancayiri sacrificiot loktatächi, jan ucajj cuna arsüwi phokhañataquïchi,\nucapachasti yapt'aniw sojjta kilo suma jac'umpi, pä litro aceitempi,\nuqhamaraqui pä litro vinompi, mä suma k'apquir ofrenda nact'ayata nayataqui.\nUqhamwa lurasini sapakat orko vaca, orko oveja, mä marani orko oveja, cabritonaca loktascani ucanacatjja.\nSapakat uywa loktascan ucatjja ofrendawa churasiraquini, kawkha uywächiya uqhamarjama.\nTake israelitanacaw aca leyinacar phokhañapa, cunapachatejj mä k'apquir phichhantata ofrenda loktquitani ucqhajja.\n“Mä jaya marcat jutir jaketejj jumanac tokenjam pasascani, jan ucajj jumanac taypinsa jacani, ucatsti mä k'apquir phichhantat suma ofrenda nayar loktañ munitani ucapachajj, jupanacasti phokhapjjaniw quipca leyinaca jumanacjamaraqui.\nQuipca leyinacaw jumanacataqui, yakha marcat jutirinacataquisa churata, uca leyisti wiñayataquïniwa, awquinacamat wawanacamaruw pasaraquini.\nMä sapa ley, mä sapa luräwiquiraquiw jumanacataqui, yakha marcat jutiritaquis utjani” sasa.\nTatitusti Moisesarojj sänwa,\nisraelitanacar aqham sañapataqui: “Cunapachatejj mantapcäta, cawquïri orakerutejj irpapcäma ucarojja,\ntrigo achunacat mank'añ kalltapjjäta ucqhajj, yakhachapjjañamaw mä juc'a nayaru loktañataqui.\nCunjämatejj nayra jawk'at trigot mä juc'a loktapquista, uqhamaraquiw nayrïri masa chaputatjja mä t'ant'a ofrenda lurarapipjjetäta.\nAca ofrendjja lurapjjapunïtawa.\n“Cunapachatejj jumanacajj jan qhitinsa camscata lurañ apanucupjjäta, cawquïri ewjjanactejj Moisesaru churcta ucanaca.\nKallta urutpacha jumanacasa khepa wawanacamasa phokhapjjañapataqui ucqhajj, acanac lurapjjäta:\n“Marcpachatejj jan muncasina pantjasini ucapachajj acanac lurapjjäta: takpach marcaw mä suma k'apquir vaca kallu naqhantayasa loktitani, juyra achunacampi, vinompi ofrendanac chica, cunjämtejj Tatitu Diosajj ewjjawayqui uqhama, ucatsipansa mä cabrito loktapjjetäta juchanacat sacrificiotaqui.\nUcjjarusti sacerdotew mä loktäwi lurani take Israel marcatac perdón jicjjatañataqui. Nayajj jupanacarojj perdonäwa, jan munasin pantjasipjjatap laycu; ucatsti jupanacajj ofrenda churapjjetani, uqhamarac mä sacrificio juchanacapata.\nNayaw perdonä take Israel marcaru, uqhamarac yakha marcat jutasin jumanac taypin jacapquis ucanacarusa, marcan pantjasitapajj jan munasina luratächi ucqhajja.\n“Mä sapa jakequitejj jan amuyasis juch lurchi, ucqhajj juchanacapatjja mä marani cabrito sacrificiot loktani.\nSacerdotesti mä loktäwi lurani nayrakatajjana, uca jaketac perdón jicjjatañataqui, nayasti juparojj perdonäwa.\nMä sapa leyiquiw take israelitanacataqui uchata, uqhamarac yakha marcat jutasin jaquir jaketaquisa, juchatejj jan amuyasis luratächi ucqhajja.\n“Ucampisa mä jaketejj juch lurchi sum amuyasisa, israelitäpansa, yakha marcat jutir jakëpansa, ucasti nayaruw ñankhachitu. Uca jakesti marcap taypitjja jakonucutäniwa.\nJupasti nayan arunacajj jisc'achi, janiraquiw arsutanacajjsa phokquiti uca laycu, jupajj jakonucutäniwa, juchapsti uñt'asiraquiniwa.”\nCunapachatejj israelitanacajj wasarancasipcäna ucqhajj mä jakeruw uñjapjjäna samarañ uruna lawanac apthapisquiri.\nCawquïri jakenacatejj uñjapjjäna ucanacajj Moisesampina, Aaronampina nayräjjapjjaruw irpapjjäna, uqhamarac take jakenac nayräjjaru.\nJupanacasti jac'atwa uñch'uquipjjäna, jan cunas juparu lurañataquejj amtatätap laycu.\nUcatsti Tatitojj Moisesarojj sänwa: “Uca jakesti juchañchat jiwañapawa. Take israelitanaca kalampi c'upjapjjpan campamento ankäjjana” sasa.\nUcatsti israelitanacajj campamento ankäjjaru irpsunisinjja, kalampiw c'upjapjjäna jiwayañcama, cunjämatejj Tatitojj Moisesaru siscän uqhamarjama.\ntake israelitanacar aqham sañapataqui: “Jumanacampi, acat kheparu wawanacamampejj fleconacan isinacwa uchasipjjäta. Fleconacasti azul morado hilota luratäñapawa.\nCunapachatejj fleconacan uchat uñjapjjät ucqhajj, take camachi arunac churapcsma ucanacat amtasipjjäta, ucatsti phokhapjjaraquïtawa, janiraquiw jumanacan pachpa amtäwinacamampi, munañanacamampi apayasipjjätati, cawquïrinacampitejj jumanacajj jan iyawsañani tucupcta ucanacampi.\nUqhamatwa take camachinacajjata amtasipjjäta, uqhamarac phokhapjjätasa, naya Diosamar catuyatäjjapjjatam laycu.\nNayaw jumanacan Tatitu Diosamätjja, nayaraquiw Egiptot irpsunipjjsma, jumanacan Diosamäñataqui. Nayaw Tatitu Diosamäta” sasa.


Asur chachan Tecoa awquipasti pä warminïnwa, Hela, uqhamarac Naara satäpjjänwa.\nReyin palaciopsa jumaruw catuyaracsma, uqhamaraqui ucan utjir warminacsa, Israel marcsa uca quipcaraqui Judá marcaru apnakañsa. Ucajj inas juc'aquïchi, ucampisa juc'ampi yänacwa yapt'iriscasamänjja.\nUccañcamasti Abiam reyejj wali ch'amaniw tucjjäna. Jupasti tunca pusini warminïnwa, yokanacapasti pä tunca payani, phuchanacapasti tunca sojjtaniraqui.\nUqhamarac patronatejj yakha warmimpëjjchi ucajja janiwa jupat apakañapäquiti mank'añsa, isinacsa, ni warmin cancañapsa negañapäquiti.\n Uqhamwa Raquelajj Bilha esclavaparojj Jacobor warmipat churäna. Jacobosti Bilha warmimpiw mayachasïna, jupasti Jacobotaquejj mä wawa wawachasiraquïna. Ucatsti Raquelajj sänwa: “Aca wawajj Dan satäniwa, Diosaw nayan mayisitajj ist'i, ucatsti chekaparuw uñjaraquitu mä wawa churasajja” sasa. Uca khepatsti Bilha warmejj yakha wawampi Jacobotaquejj wawachasiraquïna, Raquelasti ucatjja saraquïnwa: “Aca wawajj Neftalí satäniwa, cullacajj laycu wal ch'ama chicatajjata, ucatsti atipjatajjata” sasa. Lea warmisti jan juc'ampi wawanïñ puedjjasasti, Zilpa esclavapwa Jacob chachaparojj warmipat irpjjaruyaraquïna.\nUca urunsti sinti juc'a chachanacaquiw utj-jjani, pakallko warminacaraquiw mä chachatsa waycasipjjani, sapjjaraquiniwa: “Nanacasti janiw juman uywatäñjja munapcäti, nanacpachaw kollkenacajjampi ist'asisipcä, ucampis sutimac apañ munapjjta, jan p'enkachatäñataqui” sasa.\nGedeonajj pakallko tunca wawanacanïnwa, uqhamarac walja warminacaniraqui.\n Efraín kollunac tokena Ramá sat chekana, mä chachaw jacäna, Zuf sisqui uca familianquiriraqui, sutipasti Elcana satänwa. Jeroham chachan yokapänwa, Eliú sat jaken allchhiparaqui. Achachilapan awquipasti Tohu satänwa, ucasti Zuf sisqui ucan yokaparaqui, Efraín tribunquirinacaraquïnwa. Elcanasti pä warminïnwa. Maynejj Ana sata, maynisti Penina sataraqui. Peninasti wawanacanïnwa; Anasti janiw wawanacanïcänti.\n “Ma jaketejj pani warminïni, mayni warmiparusti wal munaraquini, maynirusti janiraqui, ucatsti panpach warmiraqui jupataquejj wawanïpjjani, ucatsti tayna wawajj jan munat warmïquis ucancaraquini, uca jaken yänacapa wawanacapar jaljaña urojj purinini ucqhajj, janiw tayna wawäcaspas uqhamjja uñjcaspati munat warmin wawapäquis ucarojja, uqham lurasasti jan wali luraspa jan munat warmin wawaparojja, cawquïritejj chekpachansa tayna wawapäqui ucarojja. Jan ucasti uca uñisit warmin wawaparuwa tayna wawapatjja uñt'asiñapa, ucatjja take yänacapatjja mä ucqhampi churañaparaquiwa; jupaw nayrïri ch'amapan jathapajja, tayna wawjamajja take cunsa chekapa catokerejja.\n Joasasti pakallk maranïcäna ucqhawa apnakañ kalltäna, ucatsti Jerusalén marcanjja pusi tunca marawa apnakäna. Taycapasti Sibia sutinïnwa, uqhamarac jupajj Beerseba chekanquirïnwa. Joás reyin luräwinacapasti chekapänwa Tatitun nayrakatapana, Joiada sacerdotejja jaccäna ucqhajja. Joiada sacerdotesti juparojj pä warmimpiwa casaräna, uca pani warminacapatwa Joás reyejj yokanacani, phuchanacanïna.\n Tatitusti nayan ucaru jutasinjja, saraquituwa: “Mä cutejj pä warminacaw utjapjjäna, jupanacasti mä sapa taycaniquïpjjänwa. Aca warminacasti tawakotpachwa jan wali sarnakañanacaru catuyasipjjäna, Egipto orakensti ñuñunacapsa llawk'ayasipjjäquïnwa, uqham sarnakasawa k'oma cancañanacapjja k'añuchjapjjäna. Jilïristi Ahola satänwa, (ucajj Samaria marcaruw uñtasi), cullacapasti Aholiba sataraquïnwa (ucasti Jerusalén marcaruw uñtasiraqui). Jupanacasti nayan warminacajjänwa, nayataquisti yokall wawanaca, uqhamaraqui imill wawanaca utjayarapipjjetänjja.\n Jichhajj cuna jisct'anactï apayanipquistas ucanacaruw arusjjataña munaracta. Chekpachansa mä jaketaquejj asquiw jan casarasiñapajja. Ucampis sinti wachoka jucha luraña utjatap laycojja, sapa mayniw warminïñapa uqhamaraqui sapa mayni warmiraquiw chachanïñapa. Chachasti warmipampejja chachjamajj take luräwinacapwa phokhañapa, warmisa warmjamaraquiwa chachapampejj take luräwinacapsa phokhañaparaqui. Warminjj janiw janchipajj jupancjjeti jan ucasti chachapancjjewa, uqhamarac chachasa janiraquiw janchipajja jupancjjeti jan ucasti warmipancjjaraquiwa. Jan maynis maynis “janiw” sasipjjamti, jan ucasti oración lurañ laycu, jumanac pura arust'asipjjasma mä tiempo jan jac'asiñataqui ucqhaquiw “janiw” sasipjjasmajja. Uca pasatatsti wasitatwa jumanacajj juntasjjapjjañama, inampis maynejj janchipar jan atipirjamäsajj Supayampi yant'atajja juchar purispa.\n “Cunapachatejj pä jilanacajj mayana jacapjjani, ucatsti maynejj jan wawani jiwjjani, ucapachasti uca ijma warmejj janiw casarasiñ puedquiti yakha jakempejja; jan ucasti chachapan jilapaw ijmarojj warmipat uñt'asjjañapa uqhamat uca warmimpejj familiachasjjani. Cawquïri tayna wawatejj jupat nacini, ucajj jiwir jilapan sutipwa aparaquini, uqhamat sutipajj jan Israel marcan chhakhañapataqui. Ucattejj uca jakejj jan cuñadapampi casarasiñ muncan ucqhajj warmejj tribunalar uñstiriw sarani uca jilïrinacar aqham siri: ‘Nayan cuñadojjasti janiw jilapan sutipajja Israel marcan jacañapjja munquiti, janiraquiw nayampis familiachasiñsa munquiti’ sasa. Ucapachasti marcan jilïrinacajj juparojj jawsayapjjaniwa jupampi parlañataqui, ucattï jupajj jan muncani uca warmimpi casarasiñjja, ucqhasti cuñadapajj uca jakerojj jac'achasisinjja, take jilïrinacan uñjcataw cayupatjja wisqhupa apsuni, ucatsti ajanupat thuscataraquini, aqham sasa: ‘Aqhamaw lurañajj cawquïri jaketï jan jilapan sutip sarayañ munqui ucarojja’ sasa. Ucatsti take familiapajj Israel marcanjja: ‘Jan wisqhun familia’ sat sutimpi uñt'atäniwa.\n Davidan wawanacapajj Hebrón chekan nacipcäna ucanacasti acanacänwa: jilïrejj Amnón satänwa, jupasti Ahinoam ucan wawapänwa, Jezreel chekanquiriraqui; payïristi Daniel satänwa, jupasti Abigail warmin wawapänwa, Carmel chekanquiriraqui; quimsïristi Absalón satänwa, jupasti Maaca warmin wawapänwa, Gesur ucanquir reyin Talmai ucan phuchaparaqui; pusïristi Adonías satänwa, jupasti Haguit warmin wawanacapänwa; pheskëristi Sefatías satänwa, jupasti Abital warmin wawapänwa; sojjtïristi Itream satänwa, jupasti Egla warmin wawapänwa, ucasti Davidan warmipänwa. Davidan uca sojjta wawanacapasti Hebrón chekan nacipjjäna, ucansti pakallk mara sojjta phajjsiniw apnakäna. Ucatsti Jerusalén marcanjj quimsa tunca quimsan mararaquiw apnakaraquïna, ucansti pusi wawanacampiw naciraquïna: Simea, Sobab, Natán, Salomón ucanaca, take jupanacasti Betsabé warmin wawanacapänwa, Amiel chachan phuchapa. Ucjjarusti yakha llätunca wawanacaniraquïnwa: Ibhar, Elisama, Elifelet, Noga, Nefeg, Jafía, Elisama, Eliada, Elifelet ucanacaraqui. Take acanacaw Davidan wawanacapänjja, ucampis janiw jaqhutäcänti uñt'atanacapana wawanacapajja. Tamar ucasti jupanacan cullacapänwa.


Threatened Voices Uñicht’ayañani (Yakhachat Arunaka) · Global Voices Aymarata\nUñt'ayata 27 Lapaka phaxsi 2009 0:14 GMT\nKunalaykutix Internet apnaqirinakaruxa waljan markachirinakaw jilxatawayapxi, amuyunakap uñt’ayañataki ukhamaraki maynit maynikama Internet tuqita jikist’añataki. Mark irnaqirinakaxa ukarusti jak’at uñch’ukipxatayna kunjams lurapxi uka, jupanakasti kamachinak tuqi irnaqt’apxaspa, sasina, ukhamaraki yaqhip urasaxa q’arintasina. Uka kunkimpixa wali jan walinakwa lurapxi ukhamakasinxa walxan blog, online tuqiru qillqirinakaruwa katuntawayapxi mutuñ utanakar jist’antasina ukhamaraki arknaqasina jan ukasti jiwañaru puriyañkama. Yatiyawi apnaqirinakaxa aka online blog tuqinxa jichhurunxa mä 45% ukhawa taqpacha yatiyaw irnaqirinakatxa [en] katuntatawa jikxatasipxi aka urakpachana.\nJichhurunakanxa, Global Voices Advocacy [en] ukaxa mä machaqa sitio web sat Threatened Voices [en] (arunak yankhachatanaka) uñstayatana ukatuqi qillt’añataki. Kunataki, akaxa yanapt’añatakiwa jan juk’ampi mark irptirinakata uñchukitañapataki ukhamaraki arknaqatañapataki ukhamana aka tuqi tuwaqasna ukataki. Ukaxa mä marka jamuqampi chimpuniwa ukhamaraki mä thakhi amuy kunkimpiwa lurata uka tuqisti turkakipt’snawa amuyunak jiwasakama yanapt’asiñataki uñacht’ayañataki yaqhachawinaka, katuntawinaka jiwas bloguerunak tuqita uraqpachana. Janiwa jiwasanakaki lurkañaniti jan ukasti yaqha tamanakampi junthaptasisina akniri tamanakampi incluyendo Comite de Protección a Blogueros [en], Red Arábe de Información sobre los Derechos Humanos [en], Reporteros sin Fronteras [en], Human Rights Watch [es], CyberLaw Blog [en], Amnistía Internacional [es], Comite de Protección a Periodistas [en], Global Voices Advocacy [en].\nGlobal Voices [es] tuqinxa irnaqapxiwa qillqirinaka, qhanstayirinaka, arut ar jaqukipirinaka, jupanakax yanapt’apxistuwa wali yatxatatañataki uka jan wali yanqhachawinakata ukhamaraki arst’asiñ tukita. Aka Threatened Voices [en] tuqitxa lurañ munaptwa uuñicht’ayañ aka tuqi kunjamasa sarayataski jan ukasti kuna jan walinakach utji aka qillqirinak tuqi [en]. Ukatxa wali qhitis yatxatatañapataki kunas lurasiskixa ukata.\nJawst’ayatapxtawa taqini qhitinakatix yanqhachata uñxasipkta ukanakaru, ukatxa yanapt’asiñani [en] ukhamaraki uñstayañani kawknirinakatix chhaqtayatapxi, taripatapxi masisanakaru uka, ukatxa thaqañani yaqha kasta lurawinaka, ukanaka uñstayañataki. Ukatxa chikachasiñani aka online tuqina uka yanqhachatanakaru antutnuquñanakapataki.\nAka arunak Tweetea, bloquea, Facebook qhanañchañx yanapt’asipxakiñaniya, Threatened Voices [en]! Uk tuqit parlasa.


liqi liqi :: Periódico Jayma\nCONTENIDO > NOTICIAS > liqi liqi\nLiqi liqiwa janq'u k'awnxatayna\n(11.09.2013 La Paz)\nJichha maraxa tata Lucas Choque jilatampiwa jikist’apxtha. Jupaxa wali llakitawa mä phutu uñacht’ayitu. Uka phuthunxa liqi liqina k’awnapa janq’uwa. Janipuniwa ukhama liqi liqixa k’awnirïkiti, siwa. ¿Mä ancha t’aqhisiña mach’a maranakati jutxpachäni? ¿Kuna pachanakasa jutaskpacha? Sasawa jupaxa wali muspata jiskht’asi.\nTata Lucas Choque jilataxa, mä wali yäqkaya Tiwanaku yatiriwa. Ukata nayatakixa, uka llakisitapaxa, chiqa wali muspaykiriwa. Liqi liqixa aymara markana amuyiri wali yäqata jamach’iwa. Ukata liqi liqixa ch’uxñpini k’awniri, janiwa naya akja maranakana janq’u k’awniri uñjirïkthti. Ukaxa janiwa ukhamakïkaspati, ¿kunsa liqi liqixa yatiyaña munaskapxpachïstu?\nJichha maraxa niyawa sata pasatxa liqi liqixa k’awnaña qalltani. Ukxa, taqichaqana, wali jiwasa kampuna sarnaqasirixa uñch’ukipxañasa, ukawa jilanakasaru yatiyasa amuyt’ayaña. Ukhamaraki laqa ukxa, markasaru yatiyanxapxañapa. Jani jiwaskama yatiyaskañänixa, ¿kunjamatsa markasaru amuyt’ayapxañäni?\nQillqiri: Félix Layme Pairumani (La Paz - Bolivia)


Global Voices Aymarata » Afganistán markat jamuqatanak uñt’ayasa · Global Voices Aymarata » Print\nJaqukipäw uñt'ayata/apkatata 6 lakan phaxsi 2012 11:03 GMT 1\t · Qillqiri Omid Bidar (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Asia Central & Cáucaso, Afganistán, Citizen Media, Fotografía, Media & Journalism\nDécadas de guerra ukatx terrorismo  ukanakax uraqpachanx Afganistán markarux mä yanqhachir markakaspas ukjamw uñt'ayi. Talibán markan 2001 maran jan walt'äwir puritapatx wasitampiw sartxi. Jilpach yatiyirinakax Afganistan markatx kuna jan walt'äwinakas utji ukat qilqapxi. Yatiyirinakan yatiyäwinakapax asjarkay jamuqanakaw uñt'ayapxi, uka markarux janipuniw sarkati sañjam asjarkayañanaka.\nUkatw Antony Loveless  [en], británico yatiyiri (periodista) ukat jamuq apsuri (fotógrafo) mayjt'äwinakat uñt'ayi. Llamayu phaxsitpach 2012 marata, Loveless ukax Twitter #TheAfghanistanYouNeverSee  [el Afganistán que nunca ves] ukanw jamuqanak uñt'ayäna.\nLoveless ukax Sargento de la Real Fuerza Aérea (conocida como la RAF) Alex Ford  [en] ukat apkatata , provincia Hilmand Afganistán markana, 2011 maran suxta phaxsinx kunas makiptäwiyi.\nFord ukan amuyunakap Warfare rebistan qilqt'i  [en]:\nUkatxa, Iqbal Ahmad Oruzgani  [en], Afganistán markat jamuqt'irix jamuqt'atanak uñt'ayawayi.\nURL to article: https://aym.globalvoices.org/2012/08/4555\n Décadas de guerra ukatx terrorismo: http://es.wikipedia.org/wiki/Guerra_de_Afganist%C3%A1n_(2001-presente)


Brasil markanjja mä auto toqew walja jaqenakar yatiyasïna\n¿Kuna arutsa liytʼäta? Acholi Albanés Alemán Amárico Armenio Australia markan amparamp parlirinakataki Aymara Azerí Azerí (alfabeto cirílico) Bashkir Batako karo Batako toba Becol Bengalí Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chuvash Cingalés Citonga Coreano Croata Danés Endáu Eslovaco Esloveno Español Estonio Finlandés Fiyiano Francés Georgiano Griego Guaraní Gujarati Gun Hebreo Hiligaynon Hindi Hiri motu Hmong (blanco) Holandés Húngaro Ibanag Ilocano Indonesio Inglés Islandés Italiano Japonés Javanés Kabiye Kannada Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Letón Lituano Luganda Luo Macedonio Macua Malayo Malayálam Malgache Maratí Maya Mongol Moré Ndebele (Zimbabue) Nepalés Nias Noruego Nyungwe Oromo Osético Pangasinán Panjabí Papiamento (Aruba) Papiamento (Curazao) Persa Pidgin de las islas Salomón Polaco Portugués de Brasil Quechua boliviano Rumano Runyankore Ruso Samoano Sango Sena Serbio (Alfabeto cirílico) Serbio (alfabeto latino) Shona Sidama Sranangtongo Suajili Sueco Tagalo Tai Tamil Tayik Telugu Tetun Dili Tigriña Tok pisin Tsotsil Tumbuka Turco Turcomano Tuvaluano Tártaro Ucraniano Urdu Uzbeko Vietnamita Waray-Waray Wolaita Xitshwa Yao Zandé Zapoteco (Istmo) Árabe\nMä auto toqew walja jaqenakar yatiyasïna\n“Brasilan Diosan arunakap yatiyañatakejj mä autokiw parlantenakani utji. Walja jaqenakan uñtʼatawa, ‘automóvil sonoro de la Watch Tower’ sutinirakiwa” (Nathaniel Yuille, 1938).\nKHÄ 1930 qallta maranakanjja Diosan Arupajj jukʼat jukʼatwa Brasilan yatiyasiskäna. 1935 maranjja, Oraqpachan Diosan arunakap yatiyasiñapataki pʼeqtʼiri J. Rutherford jilataw precursorat irnaqtʼiri Nathaniel Yuille jilatampi Maud esposapampit mä carta katoqäna, ukan akham sänwa: “Kawkin yanaptʼañatakis jankʼakïpjjtwa” sasa.\nNathaniel jilatajj 62 maranïnwa, ingenierotwa nayrajj trabajïna, ukampis jubilatäjjänwa. Mä tamanwa nayrajj San Francisco (California) markan irnaqatayna. Yatiyañ toqet pʼeqtʼasajja sum yatiyasiñapatakiw yanaptʼäna. Ukansti parlantenakampiw yatiyapjjerïna. Jilatarojj Betel Uta pʼeqtʼañapatakiw Brasilan uttʼayapjjäna. Walja arunakaw uka markan parlasi. Niyakejjay jilatajj yatiyañan wali irnaqtʼiri, experiencianïchïnjja, sumwa uka jachʼa markan yanaptʼäna.\nNathaniel jilatampi esposapampejj 1936 maranwa Brasilar puripjjäna. Jupanakampisti Antonio Andrade precursor jilataw purirakïna, jupaw jaqenakampi pachpa arupat parlañatakejj Nataniel jilatar yanaptʼäna. Jupanakajj janiw ukhamak puripkänti, jan ukasti 35 gramofononakani, parlantenakani mä autompi ukhamaw puripjjäna. Oraqpachan utjki uka jachʼa markanakat Brasilajj maynïrïkchisa, 1936 maran 60 yatiyirinakakiw utjäna. Jupanakajja parlantenakampi, gramofononakampi yanaptʼasisajj waljaniruw mä qawqha maranakanak yatiyapjjäna.\nNathaniel jilatajj esposapampi Brasilar puripkäna uka mä phajjsitjja, mä jachʼa tantachäwiw São Paulo markan nayrïr kuti apasïna (ukanjja jilat kullakanakajj yatiyiriw mistupjjerïna). Taqenitak arstʼäwi istʼapjjañapatakejj parlantenakani autompiw jaqenakar yatiyasirïna. Maud kullakaw uka auto apnaqerïpachäna. Arstʼäwinakajj jukʼamp yatiyasiñapatakiw jilat kullakanakar chʼamañchtʼäna. Ukatsti, yatiyañatak tarjetanakampi, qellqatanakampi, gramofononakampejj kunjamsa alemán, español, húngaro, inglés, polaco, portugués arunakat yatiyapjjaspa ukwa yateqapjjarakïna. Uka tantachäwirojj 110 jaqenakaw sarapjjäna.\nBrasil markanjja, aka autompiw Diosan Reinopat walja jaqenakar yatiyasiwayi\nKhä 1937 maranjja São Paulo, Río de Janeiro, Curitiba markanakanwa jachʼa tantachäwejj apasirakïna. Ukar saririnakajj utat utwa yatiyapjjerïna, jupanak qhepatsti parlantenakani autow sararakirïna. Walja maranak qhepatjja, José Maglovsky jilatajj akham sasaw qellqäna: “Bibliat apstʼat qellqatanakjja kawkhantï jaqenakajj uñjapkaspa ukkharuw uchapjjerïta, ukatsti parlantenakani autompiw grabat arstʼäwinak istʼayapjjerïta. Istʼasajja jaqenakajj utanakapatwa mistunipjjerïna, jupanakarus parlapjjarakirïtwa” sasa.\nBautisasirinakajj jawiranwa bautisasipjjäna, ukan jarisirinakasa lupirtʼasirinakas uk uñjapjjänwa. Uka jaqenakar yatiyañajj wali askïnwa. Bautisasirinakatakejj Rutherford jilataw arstʼäna, ukasti jachʼa parlantenakatwa istʼasïna, portugués arurus jaqokipasirakïnwa. Kunas pasaski uk yatiñ munasin autor jakʼachasirinakajj sum istʼapjjäna. Bautisasirinakajj umar mantapkäna ukhajja, qʼochunakaw polaco arut istʼasïna. Jilat kullakanakasti kunayman arunakatwa qʼochupjjarakïna. Anuario (Yearbook) 1938 libron akham sänwa: “Uka urojja kunatï Pentecostés urun paskäna ukwa amtayäna, ukanjja sapa mayniw pachpa arupat parlir amuyapjjäna” sasa.\nJachʼa tantachäwi qhepatjja jalluntaskpasa, chhijchhintaskpasa, jilat kullakanakajj sapa domingow parlantenakani autompejj São Paulo markan yatiyapjjerïna. Jupanakajja plazanakana, zonanakana (barrionakana), fabricanakana ukhamarak uka marka jakʼanakanwa grabat arstʼäwinak istʼayapjjerïna. Ukatsti, lepra usuni jaqenakar arstʼäwinak istʼayañatakejja, parlantenakani autojj sapa phajjsiw São Paulo markat inti jalanta alay toqer 97 kilometronak viajirïna. Tiempompejja uka cheqan mä suma tamaw uttʼayasïna. Uka tamankirinakajj lepra usunïpkchïnsa, yaqha cheqan ukham usuninakajj utjki uka cheqar yatiyir sarañatakiw permiso apsupjjäna.\nKhä 1938 mara tukuyaruwa grabacionanakajj portugués arut apsusïna. Jiwatanakan urupanjja parlantinakani autotwa cementerionakar sarapjjerïna. Ukanjja 40 waranqa jila jaqenakaw “¿Jiwatanakajj kawkinkapjjesa?”, “Jehová”, “Wali qollqenïña” sat arstʼäwinak istʼapjjäna.\nReligión pʼeqtʼirinakat waljanejja, cheqa yatichäwinak ukham yatiyasitapat wal colerasipjjäna. Parlantenakani autompi jan jukʼamp yatiyasiñapatakiw autoridadanakar mayipjjäna. Maud kullakajj siwa: “Mä kutejja, yatiyañatak autojj sayaskäna uka cheqaruw mä sacerdotejj walja jaqenakar jawsthapïna. Ukarusti alcaldempi, mä qawqha policianakampiw jutapjjäna. Jarktʼañat sipansa taqpach arstʼäwinakwa istʼapjjäna. Yamas alcaldejja, Bibliat apstʼat mä qawqha qellqatanakwa apasïna. Uka urusti janiw kuna jan walis uñjaskänti” sasa. Diosan arunakap yatiyañ jarktʼañsa munapkchïnjja, 1940 maran mistkäna uka Anuario (Yearbook) libron akham sänwa: “Taqe maranakat sipansa, Diosatsa sutipatsa wali sumpunwa 1939 maran yatiyasiwayi” sasa.\nBrasilanjja, parlantenakani wali uñtʼat autojj wal yanaptʼawayi. Walja jaqenakaw uka auto toqejj Diosan Reinopat yateqawayapjje. Uka autojj 1941 maransa aljasiwaykchejja, walja jilat kullakanakaw uka jachʼa markan yatiyasipkaki (Brasil markat qellqanita).\n“Waljaw apthapiñajj utjaski”\n“Janipuniw kunas jarkʼañapäkiti”\n“Diosaw Francia markarojj arunakapat yateqapjjañamataki apanipjjtam”\n“Wali munasirïpjjatapatwa manqʼa sum phaytʼapjje”


Juegos Suramericanos anat’awinx Bolivia markax 34 Medallas atipawayi | Radio San Gabriel\nMartes, Junio 12, 2018 - 10:05\nAka qhipha urunakanx khaysa Cochabamba markanx tunka mayaniri Juegos Suramericanos anat’awinakaw phuqhasiwayi. Ukanx kunayman markanakataw anat’awinakan atipt’asirix chikañchasiwayapxi. Ukanx anat’awayapxiw kunayman tuqinakata: uma tuqi tuyusina, t’ixtasina, piquta amparam jalanaqayasina juk’amp anat’awinakaw utjawayäna.\nUkampis Bolivia markatx uka atipt’asiwinx chikañchasiwayapxarakiwa. Ukanx kimsa tunka pusini Medallas apsuwayapxi. Uka taypinkiw pä Medallas ukax qurita, tunka phisqhani Medallas ukax qullqita ukatx Bronce ukatx tunka phisqhani Medallas ukharakiw atipt’at utjawayi. Ukham utjawaykipanx chhämanthiw jilir marka irpirisax jupa atipt’irinakarux wali ch’amanchawayi. Ukampis jupanakarux qullqimpis ch’amanchawayapxarakiwa.\nJichhax Juegos Panamericanos sata anat’awin Medallas atipt’ata utjaskakispa ukax ukhamarakiw qullqi tuqis ch’amanchatani sasaw marka irpirisax sawayi. Ukampis quri Medalla atipirinakarux 30.000 ch’uxña qullqinaka, qullqi Medallas uka atipirinakatakix 20.000 ch’uxña qullqinaka, ukatx Cobre uka Medalla atipirinakarux 10.000 ch’uxña qullqinakwa luqtawayapxi.


Bible Version Compare - Holy Bible\nNaya Pablow jumanacarojj Tatitun munasiñap laycu achict'apjjsma. Cunapachatï jumanacampïcta ucqhajja: “Wali llamp'u jakew” sapjjetuwa. Ucampis jumanacat jayancjjta ucqhajja: “Khoru jakew” sapjjaraquituwa.\nUqhamajj jilatanaca, achict'apjjsmawa jumanacaru, cunapachatï jutcä ucqhajj jan colerayapjjestati jumanac taypin yakhepanac tokjja. Ucanacasti nanacatjja jan walinacwa parlapjje, munañanacajjaruquis sarnakapquirista uqhama. Ucanacampi catjasiñataquisti janc'aquiraquïtwa.\nChekpachansa nanacajj jakenacaquïpjjtwa, ucampis janiw nanacajj acapach jakenacjamaqui ch'amjj tucupcti.


Africa uksan yapu luririnakatak Radiomp internetamp yanapañataki · Global Voices Aymarata\nJaqukipäw uñt'ayata/apkatata 10 Achuqa phaxsi 2013 13:47 GMT\nRadio urupansti, mä post uñachayapta ukhamarus qillqatax qhananchayäna kunjams internetamp radiopix mayak irnaqasiki.\nFarm Radio International [en] artäni akham sasa: radiox tecnología ukamp irnaqakiw ukhamarus tecnología ukax radiotakix wali askiwa. Yapu luriritaqix aka África Subsahariana ukatakix askiw irnaqañaxa, kunatix yapu luririnakatakix janiw acceso a internet utjikiti 3% ukak utji, maysa tuqit radiotaqix 76% apnaqañatakiw utji.\nYapu luririnakataqix Recursos digitales ukanakax janiw ampar purkaspati jansipänsti radio difusión tradicional ukamp sumpin kuna yatiyawinak purïspa. Ukat FRI ukax recursos en linea ukanak [en] radionakan apnaqañapatakix uskuwayi.\nBarza [en] uksan mä jisk'a ayllu línea ukan aka en África tuqin utji, ukan mä tama parísat apnaqät utji [en] mä tama parísat apnaqät utji, ukhamarus clips de ejemplo de audio, jach'a lista guiones de radio jan sum tukuyäta kunaynan arunakat sañani; inglés, francés, swahili ukat hausa arunakanw utji.\nLilian, yaqha emisora Tanzania tuqina, «Frontline SMS» uka apnaqi. «Frontline SMS» mensajes de texto uk apayañatakix radio ist'irinakäpatakix FRI ukamp wali askiwa.\nAka guiones luratanakax [en] mayakïti jan sipansti jach'aqillqat jisk'a qillqatar puri ukhamawa. Mä jisk'a istir tama Radio Masaai en Moro Goro, Tanzania tuqina.\nMä guion [en] Mega FM [en] Uganda uksat arüntani, ukan actividades de consolidación de la paz wakichtapxi, uksa markan pä amtampiw jikqatasipxi, ukhamarus aka ch'axwawix muxsa quqanak khuchhuntañar api. Ukham purisirusti Mega FM ukax radio Farm internacional ukar aka muxsa quqanak khuchhuntañax sayt'añapataki, jan manq'a pist'añapatak uka amtanakamp yanapt`i. ukhamarus, programas de radio quqanakat luiri, TIC- mensajes de telefonía celular ukanakaw yanapt'araki. Aka TIC- de mensajes yapu luririnakaruw jutir trasmisión uk yatiyïri.\nRFI wali kuskawa, kunatix utjiwa: tantachawi, aka politicas ukat productos ukanak arusqiptañanaka marqachirinakatak utjäna.\nAkot Janet mä yapu luririwa, jupax aka programar jutirïnwa. Ukat jupar jist'awayapxi: jumatakix mensajes qatuqañax aka qhatunakat preciopax askïnti, ukaruw jupax arst'asïni:\nMä qhawkharakiw juyranakajax aljasirïta, kunatix janiw aljañ yatkayäti. Pantjasirit alljañ ukhaxa. Aka muxasa quq satañ yatiyawix wal pun amuyt'ayitu, ukat quqanak satañ qalltawayta. Jichhax walja jach'a quqanak ch´amuñ juyrat, llawsa juyrat utjitu. Ukampis janiw yatkayäti, muxsa juyramp nayrar mistuyxiripata.\nFarm Radio International ukan irnaqirinaka\nFRI ukax yatjatañanak e-course [en] yatiyirirakiwa, nayrur jallu pach pachana ni 11 semananas ukhaw emisoras africanas del Sub Sahara ukanakatakix jist'arataskänwa, uka yatiyawix yapu luririr yanapt'añataki, ukhamarus kunanak foto tuqhin uñast`ayäsina ukanak irnaqapxana. FRI ukax Search for Common Ground [en] Radio de Peacebuilding Africa [en] ukanakam irnaqi. Ukampisti, tunka tama aka radio tuqin irnaqañatak lurasipki.


Filipenses 4 - Holy Bible [Aymara Bible 1997] - (Fil 4)\nUcatpï, munat jilatanaca, jumanacarojj wal uñjañ munapjjsma, jumanacaquïpjjtawa nayan cusisiñajjajja, uqhamarac nayan wajjt'asïwi catocañasa. Nayan munatanacajja, ch'amanipuni Tatitumpejj sarantapjjam.\nEvodiarusa Sintiquerusa achict'aractwa jupanacajj sumancapjjañapataqui Tatitunquir suma cullacanacjama.\nJumarusti, wali munat nayampi chica irnakeri, achict'assmawa jumajj yanapt'amaya uca cullacanacarojja, jupanacajj nayampi chicaraquiw khespiyasiñ arunaca yatiyañanjja, irnakapjjänjja. Clementempi cunaraquiw irnakapjjänjja, uqhamarac mayni yanapirinacajjampi. Jupanacan sutinacapasti jacañ libron kellkatäjjewa.\nTatituncasajj cusisitäpjjapunim take urunacana. Wasitat sapjjsma, cusisipjjam.\nSuma chuymanïpjjatamajj take jakenacan uñt'atäpan. Tatitojja jac'anquiwa.\nCuntejj yatichapcsma ucanac lurapjjam, cuntejj ist'apctas uñjapcaraquistas uc lurapjjaraquim, sumancañ Diosasti jumanacampipunïniwa.\nWalpun nayajj cusista jumanacan nayat amtasipjjatamata, janiw ucampejj inas armasjjapjjchitäna sañ muncti, jan ucasti janiw jumanacajj cunjämatsa puriyanipcäyätati yanapt'añataquejja.\nJaniw pist'ayasitajj laycuti uc sisctjja, ucampis nayajj yattwa cunatejj utjquitu ucampejj cusisitäñajja.\nYatiractwa cunjämäquitejj pobresan jacañäquis ucjja, uqhamarac yatiractwa take phokt'at jacañsa. Yatekaractwa cunjäm sarnakañsa sist'atäñansa jan ucajj awtjatäñansa, yatiractwa walja utjirinïñsa, jan cunanïñsa.\nUcampis jumanacajj sum lurapjjtajja nayampi llaquisiñajjan chicachasisinjja.\nCunapachatejj Macedoniat sarjjtjja Tatitun khespiyasiñ arunacapa parlañataqui ucapachasti, jumanaca Filipos marcanquir iglesiaquiw mä ofrenda apthapisin apayanipjjesta ajay token mä yanapa jumanacar luratajj laycu.\nCunapachatï nayajj Tesalónica iglesiancascäyät ucapachajja, walja cutiwa ofrendanacjja apayanipjjestajja nayan waquisiri luräwinacajjataqui.\nJaniw nayajj jumanacat catokañacti munctjja, ucatsipana muntwa jumanacan Diosata juc'ampi jilarquiri bendicionanac catokapjjañama.\nNayajj takwa jilarquir catokjjta. Epafroditompi apayanipquistas ucjja, jichhasti jilarquiriw utjitu. Cuntejj apayanipquistas ucajj mä suma k'apquiri inciensöcaspas uqhamwa Diosajj mä suma sacrificiot catokaraqui.\n¡Jach'añchäwi churatäpan Dios Awquisarojja wiñayan wiñayapataqui! Uqhamäpan.\nAruntarapipjjeta Jesucriston sutiparu take qhitinacatejj Diosancqui ucanacaru. Nayampïqui uca jilatanacasti aruntanipjjaractamwa.\nTake qhitinacatejj Diosancapqui ucanacawa aruntanipjjtam, uqhamarac romano emperadoran utapanquirinacasa juc'ampi aruntanipjjaractamjja.\nJesucristo Tatitusasti take jumanacarojj bendispan.


Latin America · Sata qallta phaxsi, 2012 · Global Voices Aymarata\nLatin America · Sata qallta phaxsi, 2012\nIsturyanaka Aka tuqita Latin America Ta Sata qallta phaxsi, 2012\nChile: Twitter ukax México markan chhijllt'at irpiriparuw katuqi akham arumpi «sarama»\nChile 27 Sata qallta phaxsi 2012\nJuywis 20 uru sata qallta phaxsit 2012 maran México markan chhijllat Enrique Peña Nieto irpirix Chile markaruw purt'awayi, ukax pusïr markaw Centro ukat Sudamérica ukar purt'kasaxa. Ukxat internawtanakax arsüwinak uñt'ayapxäna.\nVenezuela 25 Sata qallta phaxsi 2012\nMata redondan markachirinakapaxa. Marcay markankiwa, pachamam jan walt’awip uñstaspa ukhax Valencia qutanx kuna jan walt'äwis utjasp ukxat jaqinakar yatiyapxi.\nPerú 24 Sata qallta phaxsi 2012\nNayrïr qilqatanx Iquitos markan umxat jan walt'äwix utjki ukaxta juk'a arunaka uñt'atanxa, hidrocarburos por parte de la transnacional Conoco Phillips en la cuenca del río Nanay aka qilqatanx ukxatakw qilqt'asktana tamanakax kunjams aka jan walt'awxatw amuykipasiki.\nAka kimsïr qhipa qilqäwix Iquitos markan umaxat jan walt'äwix utjki ukxat qilqt'atawa. Nanay uka jawir jak'an yapunakax utjki ukar ch'amanchpak janiw sapki ukanakw ukanakat jan walt'äwix utji.\nBolivia: La Paz markanx uranio ukti katjapxatayna?\nBolivia 7 Sata qallta phaxsi 2012\nPätunka kimsaqalq uru jalakipat aka llumpaqa paxsita, autoridades bolivianas ukanakax pä toneladas de material solido katxapxatayna, ukatx janiw sum yatiskiti uraniopachat jan sipansti kuma mineral radiactivopachacha, akax jan kuna medidas de seguridad jan kuna medidas de protección ukanamp apnaqapxataynawa. Ukhamarusti akax LaPaz markan niya despachos de diplomáticos uka jak´an mä utan katxapxatayna. Sum yatiñatakix yatxatäwix lurasiskakiwa.\n“Jan internetar axsaramti”: mä infografía (jamuqat-wakichata)\nChile 6 Sata qallta phaxsi 2012\nJan Internetar Axsaramti ukjxa mä infografía wakichatat uñacht’ayata, kawkhantix yaqhipa yanakax uñstayatak uks internetanx lursnawa, ukat aka jumana jasaki wakisir arsutamatx yuspajarata.\nBolivia: Ex ministrax Facebook ukanw mä qilqat uñt'ayi\nBolivia 5 Sata qallta phaxsi 2012\nMaría Cecilia Chacón, Bolivia markan mistur ministrax Facebook ukanw mä qilqat uñt’ayi, amukt’ayäwir t’unjasa , niya mä maraxiw jupan mistxatapaxa. Uka qilqatanx ex ministro de Gobierno, Sacha Llorenti, jupar embajador ante las Naciones Unidas ukjam utt’ayasitaparuw k'umi.\nMéxico: Umat pist'añankasax khunu qullunakaruw makhatapxi\nMéxico 2 Sata qallta phaxsi 2012\nAmtäwix umxat lup’iyañatakiwa, ukat jaqinakatak q’uma uma utjayañatak qulqi apthapiña, Jake Norton, ukax sarantaskiwa.


“Maynitejj jake masipan warmipampi wachoka jucha lurasa sarnakchejja, ucasti jiwayatäñataqui juchañchatäñapawa, uca quipcaraqui uca wachoka jucha lurir warmisa. “Maynitejj awquipan warmipampi iquintchi ucasti awquiparuwa ñankhachasqui. Uca laycu ucanacasti chachamppacha, uqhamarac warmimppacha jiwayatäñataqui juchañchatäñapawa, uqhamarusa jupanacawa jiwatapatjja juchanïsipcani. “Maynitejj yojjch'apampi jucha lurañataqui iquintchejja, ucanacasti panpacha jiwarayatäñapawa; jupanac quipcaraquiwa juchanïsipcani jiwapjjatapatjja, uqham lurañajj jach'a jan walïtap laycu. “Mayni jaketejj mä chacha masipampi warmimpjama iquintani ucasti panpacha jiwarayatäñapawa, jupanacpacharaquiwa jiwatapatjja juchanïsipcani, uca k'añu luräwi lurapjjatap laycu.\n “Qhititejj masiparu chhojjriñchasa jiwaycani ucajja, jiwayataraquïniwa. Ucampis qhititejj jan amtañampi jiwaycani, ucampis Diosat waquischi jiwañapajja ucasti nayaw yatiyäma cawqha chekarutejj jan juchañchatäñatac jaltañamäqui ucjja. Ucampis qhititejj colerasisa jan wali amtañanacampi masipar jiwayqui, ucarojja altarajjarus jaltascpan, ucasti jiwayatäñapapuniwa. “Uqhamarac qhititejj awquiparu, taycaparu nuwcani ucajja jiwayatäñaparaquiwa. “Uca quipcaraqui qhititejj mä jake lunthatasin aljcani jan ucajj utapansa jicjjatatäcani ucajja jiwañaparaquiquiwa. “Uqhamarac qhititejj awquiparu, taycaparu maldiscani jan ucajj cuna jan wali arunacampis tokcani ucajja jiwañaparaquiquiwa.\n “Cawquïritejj jan ist'asiri ñankha wawanïchi, janiraqui awquiparus ist'caracchiti, kawkha jawk'catas awquinacaparojj janipun ist'cchiti, ucqhasti awquinacapajj uca wawaparojj marcanquir jilïrinacan tribunalaparuw apapjjani. Ucatsti aqham sapjjaniwa: ‘Aca nanacan wawajjajja jan ist'asiri kallasiriraquiwa; janiw cunansa ist'apquituti, jan ist'asisa sarnakeriwa uqhamarus machiriraquiwa’ sasa. Ucapachasti takpach marcan jakenacawa kalampi c'upjasin jiwayapjjani. Uqhamatwa jumanacajj marcaman uca ñankha luririnacjja tucjapjjäta, uca yatisinsti israelit jakenacajj wal ajjsarapjjani.\n Cunapachatejj israelitanacajj wasarancasipcäna ucqhajj mä jakeruw uñjapjjäna samarañ uruna lawanac apthapisquiri. Cawquïri jakenacatejj uñjapjjäna ucanacajj Moisesampina, Aaronampina nayräjjapjjaruw irpapjjäna, uqhamarac take jakenac nayräjjaru. Jupanacasti jac'atwa uñch'uquipjjäna, jan cunas juparu lurañataquejj amtatätap laycu. Ucatsti Tatitojj Moisesarojj sänwa: “Uca jakesti juchañchat jiwañapawa. Take israelitanaca kalampi c'upjapjjpan campamento ankäjjana” sasa. Ucatsti israelitanacajj campamento ankäjjaru irpsunisinjja, kalampiw c'upjapjjäna jiwayañcama, cunjämatejj Tatitojj Moisesaru siscän uqhamarjama.\n “Israelita jakenacarusti aqham saraquim: Cawquïri israelita jaketejja jan ucajj jumanac taypina jaquiri yakha marcat jutiri jakenacasa, wawanacapa Moloc sat diosaru sacrificiot loktani ucasti kalampi c'upjasina jiwayatäñapawa, take jakenacaw juparojj c'upjapjjañapa. Nayasti uca jake contraw sayt'araquëjja, ucatsti take familianacap taypitsa jiwayjjaraquïwa, nayan kollana chekajj k'añuchatap laycu, uqhamarac nayan kollana sutejjarusa taquisitap laycu, mä wawapa uca Moloc sat diosar loktatap laycu. Marcanquiri jakenacatejj ucjjatjja jan uñjaña munapcani, ucat uca jakerusa janiraqui jiwayatäñapataqui juchañchapcani ucapachasti nayaw uca jake contra sartä, uca quipcaraqui familiapa contrasa, ucatsti jakenac taypitjja jiwayjjaraquïwa, take qhitinacatejj jupampi chica k'añuchasipcänjja ucanacampi chica, uqhamarac Moloc sat diosan ucarusa sarapcatayna ucanacampi chica. Maynitejj ch'amacaninacan ucaru, uqhamarac yatirinacan ucaru sarani, ucat k'añuchasiraquini ucanacar arcasa, ucapachasti nayajj jupa contraw sayt'ä ucat uca jakjja jakenac taypitjja jiwayjjaraquïwa. “Nayaru takpach catuyasipjjeta, uqhamarusa kollanäpjjaraquim. Nayätwa jumanacan Tatitu Diosamajja. Nayan leyinacajjsti phokhapjjapunim, ucarjamaraqui sarnakapjjam. Nayätwa Tatitojja, nayaw jumanacarojj nayataqui yakhachasipjjaracsma. “Qhititejj awquiparu, uqhamarac taycaparusa maldicini ucasti jiwayatäñataqui juchañchatäniwa. Jupajj awquiparu, uqhamarac taycaparuwa maldicejja, uca laycu jupa quipcaw jiwatapatjja juchanïscani.\nUcampis qhititejj colerasisa jan wali amtañanacampi masipar jiwayqui, ucarojja altarajjarus jaltascpan, ucasti jiwayatäñapapuniwa.\n Uqhamäquïpansti ley yatichirinacampi fariseonacampejj irpanipjjänwa mä warmiru, wachoka juch lurasquir catjasina. Uca warmirusti jupanaca taypiruw sayt'ayapjjaraquïna. Ucatsti Jesusarojj sapjjänwa: —Yatichiri, aca warmirojj wachoka jucha lurquirwa catjapjjta. Moisesan leyipanjja yatichapjjetuw aca casta warminacaru kalampi c'upjas jiwayaña. ¿Jumajj camstasa? —sasa. Jupanacajj acjja sapjjänwa Jesusar yant'añataqui, ucat jupar juchañchañataqui. Jesusasti ucapachajj orakeru alt'asin luc'anampi kellkañwa kalltäna. Jisqhisipcaquïnwa, ucatwa Jesusajj jupanacar uñcatasinjja säna: —Jumanacat cawquïritejj jan juchanïqui ucajja, aca warmirojj kalampi jakt'añjja kalltascacpan —sasa. Wasitampi alt'asina oraker kellkascaquïnwa. Jupanacasti uc ist'asinjja, maynit maynit sarjjapjjäna, nayrakatasti sarjjapjjänwa jilïri jakenaca. Takeni sarjjapjjepansti Jesusajj sapaquiw uca warmimpi kheparjjäna. Ucatsti Jesusajj sayt'asisinjja janiw qhitirus uñtcjjänti, jan ucasti uca warmi saparuquiwa uñjäna. Ucatsti saraquïnwa: —Warmi, ¿cawquinquis juchañchirinacamajja? ¿Janit qhitis juchañchctam? —sasa. Warmisti saraquïnwa: —Janiw qhitis, Tata —sasa. Jesusasti ucjjarojj saraquïnwa: —Uqhamasti janiw nayas juchañchcaracsmati; jichhajj sarjjam, janiraqui juc'amp juch lurcjjamti —sasa.]\n“Mä sacerdoten phuchapatejj jan wali sarnakani, ucatsti walja chachanacampi sarnakeri warmi tucjjaraquini ucasti pachpa awquiparuw ñankhachasqui, uca warmejj jacquirpacha naqhantayatäñapawa.\n “Cawquïri jaketejj nayaru ñankhachquitu ucarusti campamentot ankäjjaru irpsupjjam, cawquïri jakenacatejj nayaru uqham ñankhachatapa ist'apcäna uca jakenacasti amparanacapa uca ñankhachir jaken p'ekepjjaru lokjjatapjjpan, ucatsti take jakenacajja uca jakerojj kalampi c'upjasa jiwayapjjaracpan. [15-16] Israelitanacarusti saraquim: Cawquïri jaketejj Tatituru ñankhachcani, uqhamarac maldiscaraquini ucarusti juchapa uñt'asiyapjjäta, ucatsti take jakenacaw kalampi c'upjasina uca jakerojj jiwayjjapjjani. Uca jakejj yakha marcat jutiri jakëscpasa jan ucajj pachpa israelita jakëscpasa. Tatitun sutiptejja ñankhachchi ucapachasti uca jakejj jiwayatäniwa. *** “Qhititejj jake masiparu jiwayani ucasti jiwayataraquïniwa. “Qhititejj jaken uywapa jiwayani ucasti uqhamat uqhama yakha uywa cutt'ayañaparaquiwa. “Qhititejj mayni jake masiparu mä ñankha lurani ucasti, cuna ñankhtejj lurqui uca quipca ñankharaqui catokaraquini. P'aquitatjja p'aquitaraquïniwa; uñcatatajj, uñcatataraquïniwa; achjatajj, achjataraquïniwa; cuna casta ñankhtejj lurcäna uca pachpa ñankha catokaraquini. “Cawquïritejj mä uywa jiwaycani ucasti uqhamat uqhama yakha uywa cutt'ayaraquini. Qhititejj jakeru jiwaycani ucasti jiwayataraquïniwa. “Aca leyisti cawquïri jakenacatejj yakha marcat jutasin jumanac taypin jacqui ucanacataquiwa, uqhamarac pachpa jumanaca israelitanacataquisa. Nayätwa jumanacan Tatitu Diosamajja.” Moisesasti israelitanacampiw parläna, uqhamasti jupanacajj cawquïri jaketejj uqham Tatituru ñankhachcatayna uca jakerojj campamentot ankäjjaruwa irpsuwayapjjäna, ucanwa kalampi c'upjasin jiwayapjjäna. Cunjämtejj Tatitojj Moisesarojj siscatayna uqhamarjamaw israelitanacajj phokhapjjäna.\nDavidasti Natán nayrakatanjja juchanïtapwa amuyasïna: —Tatitu contraw juch lurta —sasa. Natanasti saraquïnwa: —Tatitojj janiw jumarojj juchamat mutuycätamti, janiw jiwcaraquïtasa.


Global Voices Aymarata » Venezuela: Capriles jilax Caracas marakan campañap jist’antawayxi · Global Voices Aymarata » Print\nJaqukipäw uñt'ayata/apkatata 3 Taypi sata phaxsi 2012 14:42 GMT 1\t · Qillqiri Silvia Viñas (es) ukan jaqukipiri\tGabriela García Calderón Orbe, Victoria Tinta Quispe\nCategoria-naka: Latin America, Venezuela, Citizen Media, Elecciones\nWillküru 30 uru sata qallta (setiembre) phaxsita, Henrique Capriles  ukan partidupax Caracas marakan callinakapanw campaña jist'antañ urux wal sartasiwapxatyna. Capriles jupasti pustulaskiw Hugo Chávez ukar atipt'añ amtampi 7 uru taypi sata phaxsin chhijllaw urutaki .\nDaniel Duquenal jilax blog Venezuela News and Views  ukanw qilqi [en]:\nKunjams tuytiyu ukax apkatatapacha, kunas retuytiyatapacha, qawqha kuti, Ámericas uksanx ukham pantjasipxapunispawa. Uka pantajasiwinakax uksa callituqirus apaspawa. Narja maranakat Venezuela marakan uñjataxiwa, akürunx Capriles jupax mä waranqa waranqa chikatan jaqw Caracas markan tantacht'awayi. […] walja pachaw jaqinakax sarapxi jutapxi, jan ukax aliqakis uka callinakan saranaqapxarakiwa. Libertador, Solano, Miranda, San Martín avenidanakax walja pachaw wali phuqhäna.\nHenrique Capriles jilan simpatizantinakapax Avenida Bolívar Caracas markan 30 uru sata qallta phaxsit aka 2012 maran campaña jist'antäwimp chikancht'asipxäna. Camilo Delgado Castilla ukan aka jamuqax apst'atawa, derechos reservados Demotix uakan jayst'ata.\nVenezolanunakax walja waraqatanak YouTube NoticiaTube  ukan apkatapxi. Avenida Bolívar ukachiqanawa:\nFashionauta  ukax uka kipkarakiw Caracas marakat uñacht'ayi:\nMaysatxa, David Hernández  jupax Henrique Capriles ukan purinkan ukxtaw mä video uñt'ayi:\nJaypach waruqat video , Luis Carlos Díaz  jilax uñt'ayiwa:\nCampaña jist'äwix avenida Bolívar ukanw apasiwayi, phisqhatuqitw purintanipxäna. Chávez candidatusti 4 uru taypi sata (octubre) phaxsit campañap jist'antxarakini.\nURL to article: https://aym.globalvoices.org/2012/10/4825\n chhijllaw urutaki: https://es.globalvoicesonline.org/2012/09/17/venezuela-discusiones-y-debates-en-el-camino-a-las-elecciones/\n Venezuela News and Views: http://daniel-venezuela.blogspot.com/2012/09/the-biggest-electoral-march-rally-event.html\n David Hernández: http://www.youtube.com/watch?v=fHCttd8okOM


Phisi - Wikipedia\nChuchi q'illumpit janq'umpit tayka phisiw kajat thuqhsuñtak sarthapiski.\nPhisix jaqimp jakir uywawa, phisitux ñuñur kast uywawa. Kimsa waranqa maranakataw phisitux jaqimp jakañ qalltanitayna.\nCh'amapax phisqa kilogramos ukhawa, akax mayjt'iw kasta phisinakarjama, ukhamarak qachut urqucha, ukarjama.\nPhisixa jaqina uywatawa. Saminakapax\nkunaymanirakiwa. T’arwapaxa wali juch’usanakkiwa. Lip’ichipaxa wali quñawa. Aka uywata ñawikuxa janiwa jach’äkiti, jiskpachakiwa. Uñtapax jach’a uturunkur (tijri) uñtatawa. Jichhaxa luräwinakapxata qhanancht’añäni; yaqhiphpachaxa jupanakaxa k’achchakiwa jani kuna süxtayasi sarnaqiri. Ukata kunapachati sustjasipki, jani ukaxa kuna katjañatakixa chachpin khämar khämar thuqhtas t’ijtañ yatipxaraki. Janiwa kunampisa jasak katjayasipkiti. Mä arunxa saraksnawa, kawkha aylluns jaqimpi chikaxa jakapxakiwa, ukapachparakiw pata, qhirwa, ancha junt’u uraqina, ukata jach’a markanakana kuna utjapxi.\nManq’anakapaxa akanakawa: milk’i, aycha, achaku, k’awna, ukata yaqhanakampi. Phisinakaxa kunsa manq’apxakiwa, jilpachapinixa jaqi manq’ampiw jakasipxi, ukampins challwakiwa jani waxt’añati, uka manq’antapxix q’alpin sawrintapxiri. Ukata walitatayañax sinti ch’amäxiriwa. Thixit challwa churatakiwa juk’at juk’at walirxapxiri.\n"Janiw phisir pä kayut thuqhuyañati, iwij jakhur siwa."\n"Phisix qulq jat’ir siwa."\n"Phisix wisit jutañapatakix ajanup jarisiri."\nUkampins phisituqitx janiw ukakïkiti, jupanakax wali anat warirapxiwa, sañani utanx pilut t’ixitampiw urqükirinakax anat kust’ayapxiri. Ukat ukjam anatapxañapatakixa, t’ixit muruq’uw t’isurapiña, ukat punkururakiw warkkatarapiña, jupanakax ichkatatax t’ixitmuruq’ unxtayarapitax justapaw jisk’a amparapamp t’axltas t’axltas anatañ qalltasipkiri. Yamas yaqhipanakax kunawasati k’uchikïpk ukjax lusa qhan pustir kunaw jinchus lip’xatat ukjam jäsak jat’stapxiri, uñatat’asipxiri, ukatx mäkirakiw aynach uñt’asis uñt’asis thuru lawar qhumantat kutiqanipxiri. Jichhax jaqin uywatxamax alw jayp’unakax qhiri k’uchunpin chukt’at jan ukax asirxam ch’uwt’at junt’uchasipxiri, yaqhippachax sunkhapak jan ukax wich’inkhapak ninamp phichharasxapxiri. Ukat sunkhti phichharasipxix janiw achak katuñ jilatayasiñapkam atxapxirïxiti, sunkhanipiniw jupanakax jisk’ jacha achaku, achull achaku, ukat jamach’ kuns katupxiri. Katuñatakix arumas urus mistsupxakiriwa. Jupanakax uyu patat wich’inkhap khiwtas khiwtas qhamiyapxiri, ukat mayak thuqhtas jach’a sillunakapamp achak ch’is ch’is sas llupthapipxiri. Ukat katjatatx yaqhip phisix utarupiniw jakkirpachäpas jiwatäpas acht’at purinipxiri. Maysatx saraksnawa, niy jupanakax jaypach jakxap ukjax urasax justupakiw chhaqhapxiri, añuthayamp manq’antayasxapxiri, ukat jan ukäk ukax kuna us katusas jiwxapxakirakiriwa. Ukax sañ muniwa, janiw ancha jay jakapkiti. Ukjamakiw jupanakan sarnaqäwinakapaxa.\nTiti phisi[trukaña | chimp askichaña]\nTiti phisix janiw jaqin uywatäkiti, saminakapax payakirakiwa: chuchi q’illump uqimpi. Jupanakax uywat phisit mäk’amp jach’pachawa, ukat janiw jaqimp jasak katuyasipkaspati. Katjä sas yant’sn ukax janïr sum jak’achkataw thastanipxiri. Uñtapax aliq phisir uñtatawa, wich’inkhapakiw jach’a thaxtha. Uka jan uywat phisinakax qullunakan jilpachapinix utjapxi, janiw kawkhans utjkakiti. Jupanakax jamach’inakamp achakunamp manq’apxaraki. Ukat uka phisitx mä säwiw utjaraki, ukax akjam sarakiwa:\n• Titi phisiti wakar uñstixa, waka illaw sasaw sapxiri.\nUka phisix janipï ukjamakïkatanatixa, kunapachati qullun wakar thastas sustjan ukjax aymaranakatakix wali askipiniritaynawa, kunati ukax wakan mirañapatakiw uñstiritayna.\nPhisi qallunaka[trukaña | chimp askichaña]\nChhuxlla taypin phisqa jisk’a kunayman samin phisinakaw khuysar aksar llawlltasisipki.\nJisk’a phisinakax kimsa phaxsit yuripxi. Yuripk ukjax p’iq jach’pachxamapxiwa, ukat lichik taykapat ñuñt’asipxi. Janiw ukjpach manq’ manq’apxirïkiti. Jisk’anakäpk ukjax nayra ch’irmthapitakipxiwa. Janïraw t’ijnaqañ atipkiti, aliqakiw llawllinaqañ yatipxi. Ukat kimsaqalq urut nayr p’iyasipki. Jupanakax may may saminakaniw utjapxaraki. Ukjarux kunawsati tunka suxtan ururinïxap ukjaw jisk’a jasa manq’anak katusipki.\nSäwinaka[trukaña | chimp askichaña]\n"Janiw phisir wallq’ sas sañati, sulluririwa."\n"Phisi qall uywasiñtakix kunampis turkasiñapiniwa, janiw ch’ikhïrikit siwa."\n"Phisix janiw qulqimp turkasiñäkiti, juyrampikiw turkaqasiña."\n"Phisiti payak wawachixa, janiw suma marïrikiti, ch’ullapiniñapawa, janiw\nUkat niy mä phaxs jalkiptawäx ukat phisi qallunakax jach’itanakäxapxiwa. Ukjamïpanx jaqipax janiw taqpach uywkaspati, jupax yaqhanakaruw jisk’a phisinakx uywxañapa. Ukjaman jan manq’at jaktayaskañapataki. Jichhax khithiti mä phis uywasiñ munk ukjax, jupax phisimp turkasiñatakix kuns apasiñappiniw. Jan ukjamäkas ukax phisix janiw achak katxirïxiti, ina pisi amuyukiw jilsuri. Patanx ukjam saräwinipxiwa, ukat sipan jach’a markanakanx janiw pachpäkiti. Jupanakax qulqimpikiw phisx alasxapxi.\nObtenido de «https://ay.wikipedia.org/w/index.php?title=Phisi&oldid=92417»\nEsta página se editó por última vez el 16 yap 2021 a las 15:26.


Éxodo 34 QA97 - Tatitusti Moisesarojj sänwa: —Waquicham - Bible Search\nDiosan machak leyi churatapa\n—Waquicham pä kala tablanaca nayrïr tablanacäqui uqhama, nayasti ucaruwa kellkäjja cawquïr arunactejj nayrïr t'unjcta uca tablanacana kellkatäcän uqhama. 2Uqhamarac waquichasim arumanthi wali alwata Sinaí kolluru maqhataniñataqui. Kollunsti wali alto chekaruwa nayarojj uñstitäta. 3Jumampisti janiw qhitisa kollurojj maqhatañapäquiti, ni kollunsa qhitisa utjañapäquiti, uqhamarac kollu nayräjjanjja janiwa ovejanacsa, ni vacanacsa awatipjjañamäquiti —sasa.\n4Ucatsti Moisesajj pä tablanacwa kalata luräna nayrïr tablanacjama. Ucat khepärmanthi wali alwatasti uca pä kalat lurata tablanac apjjaruwayasinwa Sinaí kolluru maqhatäna, cunjämtejj Tatitojj siscäna uqhamarjama. 5Ucatsti Tatitojj kenayanjamwa sarakanïna. Ucat Moisesampi kollun parlasinsti sutipwa arsusïna: 6Tatitusti Moisesan nayrakatapanjja jach'atwa aqham sas art'asïna:\n—¡Dios Tatitusti, wiñay jaquiriwa, uqhamarac qhuyapayasiriraqui. Janiw janc'aqui colerasirïquiti, jan ucasti jach'a munasiriwa, uqhamarac chekaraqui! 7Waranka wawanacaman wawanacapataquisa pachpa cheka asqui munasiriquïscaniwa, uqhamarac perdonaraquiwa jan wali luratanacsa, jan wali amtäwinacsa, take juchanacsa. Ucampis juchanirojj janiw jan mutuyasaqui jaytquiti, jan ucasti awquinacan juchanacapatjja mutuyiwa wawanacaparu, allchhinacaparu, allchhinacapan wawanacaparu, uqhamarac allchhinacapan allchhinacaparusa.\n8Ucat Moisesajj mäquiw quillt'asisa p'eke parapsa orakeru alnokasin Tatituru yupaychäna:\n9—¡Dios Tata! Nayasti juman qhuyapt'ayasiñamjja jicjjatwa, jichhasti nanacampi chicay saram. Chekpachansa aca jakenacajja juma contra tucurinacäpjjewa, ucampis perdonapjjetay nanacan jan walinac luratanacajjata, uqhamarac juchanacajjatsa, jumatacjama tuct'ayasay catokt'asjjapjjeta —sasa.\nWastat suma amtäwiru mantapjjatapa\n“Jumanacasti ist'apjjam, nayasti mä suma amtäwi lurta take jakenacaman uñjcata. Uqhamarac luraraquïwa walja muspharcañanaca, uqhamasti janiwa cawqha orakensa, ni cawqha marcansa luratäquiti; jumanacasti cawqhanjjay jakenac taypina jicjjatasipjjchïta take uca jakenac taypinwa jumanacajj uñjapjjäta Tatitojj cunjjay lurchini uca. Uqhamasti cunanacjjay nayajj jumanacampi lurchï ucanacajja wali muspharcañäniwa.\n11“Jumasti phokham cuntejj nayajj jichhüru siscsma uqhamarjama. Nayasti jumanacan nayrakatamatjja alisnucüwa amorreonacaru, cananeonacaru, heteonacaru, ferezeonacaru, heveonacaru, uqhamarac jebuseonacarusa.\n12“Janiw jumajj sumancañaru mantätati cawqha marcanacarutejj jumajj mantcäta ucanjja, jupanacasti inampis jan walt'añaru puriyapjjeristama. 13Jumanacasti allthapipjjätawa altaranacapa kalata dios lurasitanacapsa t'unthapipjjaraquïtawa, uqhamarac kolluna lawanacapsa p'acthapipjjaraquïtawa.\n14“Janipuniw yakha diosanacarojj yupaychapjjätati, Diosasti janiw munquiti yakhampïpjjañama, jan yakhampïñap muniri sataraquiwa.\n15“Ucampis janipuniwa sumancañaru mantapjjätati uca oraken jaquirinacampejja. Jupanacasti diosanacaparu yupaychasina, uqhamarac sacrificionac loktasinjja jumanacaru churapjjeristam, ucatsti jumanacajj inampis uca diosanacaru loktat mank'anacsa mank'antapjjasma. 16Uqhamarac phuchanacapasa inas jumanacan yokanacamampi casarasipjjaspa, jan ucajj diosanacaparu yupaychasinsa juchanacsa lurapjjaspa uqhamata jumanacan yokanacamaru diosanacapar yupaychayañataqui.\n17“Jumanacasti janipuniw cunapachasa metal umatatayasa diosanacjja lurasipjjätati.\nSapa mara lurañ fiestanaca\n18“Jumanacasti lurapjjätawa jan levaduran t'ant'a mank'añ fiesta, cunjämtejj sapcsma uqhamarjama, pakallko uruwa jan levaduran t'ant'a mank'apjjäta. Abib sat phajjsina, jumanacajja uca Abib sat phajjsinwa Egiptota mistunipjjtajja.\n19“Uqhamaraqui jumanacana take nayrïr wawanacamasti nayataquïniwa, uqhamarac vacanacamana, ovejanacamana, cabritonacamana nayrïr orko kallunacapasa nayataquïniwa. 20Ucampis asnona nayrïr kallupa lantsti mä oveja jan ucajj mä cabrito churapjjäta, ucampis jan churapcäta ucasti uca asno kallurojj jiwayapjjañamawa. Uqhamarac jilïr wawanacamatsti churapjjañamaraquiwa mä suma ofrenda. Uqhamasti janiwa qhitisa nayan ucarojj jutañapäquiti jan cunsa apanisajja.\n21“Sojjta uruw irnakapjjäta, ucampis pakallko urunjja samarapjjätawa, yapuchañ horasasa, jan ucajj cosechanac apthapiña horasanacasa.\n22“Semana fiestjja lurapjjaraquïtawa trigona nayrïr achunacapa apakcasina, uqhamarac mara tucusejja cosechanac apthapisajj lurapjjaraquïtawa.\n23“Take chachanacasti maranjja quimsa cutiwa Israelan Tatitu Diosapan nayrakatapanjja uñstapjjañapa. 24Nayasti jumanacan nayrakatanacamatsti yakha marcanacjja alisnucüwa, uqhamatwa jumanacan orakenacama yapjjatas jach'aptayäjja. Ucampis janiw qhitisa orakenacamjja catuscaniti cunapachatejj Tatitu Diosamaru maran quimsa cuti uñstir sarcäta ucqhajja.\n25“Animalanac sacrificio loktañataquisti, janiw wilampi, levaduran t'ant'ampejj loktañatac apthapïtati, ni pascua fiestan sacrificio loktatäqui ucan jilt'anacapsa khepärmanthitaquejj imaraquïtati.\n26“Ucjjarusti orakenacaman nayrïr suma achunacapjja apapjjaraquïtawa Tatitu Diosaman utaparu. Uqhamarac janiw phayapjjätati cabritonacjja taycapan lecheparu.”\nMoisesajj Diosan arunacap kellke\n27Tatitusti Moisesarojj sänwa: “Kellkam aca arunaca, aca arunacampiw sumaru manttanjja jumampi, uqhamarac israelitanacampisa.”\n28Moisesasti Tatitumpi chicänwa pusi tunca uru, pusi tunca aruma jan mank'ata, uqhamarac jan umas umt'ata uqhama; jupasti kala tablanacaruw kellkascäna Diosan tunca camachi arunacapjja. 29Ucatsti Moisesajj Sinaí kollutjja sarakanjjänwa Diosan tunca camachi arunacap kellkcäna uca pä tablanacas amparanacaparu apt'asita. Ucampis kolluta sarakancasinjja jupajj janiw amuyascänti ajanupajja wali c'ajatapa Tatitumpi parlaniwayasinjja uca. 30Ucampis Aaronampi, take israelitanacampejj uñjapjjänwa Moisesan ajanupajj wali c'ajiri, ucatsti ajjsarasinjja janiw juparojj jac'añ munapcänti. 31Ucampis Moisesajj jupanacarojj jawsänwa, ucatsti cutt'anipjjänwa Aaronampi, take israelitanacan jilïrinacapampi cawqhanccantejj Moisesajj ucqharu, ucat Moisesajj jupanacaruw parläna. 32Ucat mä juc'a kheparusti take israelitanacaraquiw jac'achasipjjaraquïna, ucat Moisesajj jupanacarojj yatiyänwa cunanactejj Tatitojj Sinaí kollun siscäna take ucanaca. 33Ucampis israelitanacampi parlañ tuct'ayasinsti, Moisesajj ajanupatjja mä velompiw imt'asiwayjjäna.\n34Moisesasti Tatitumpi parlir mantañataquisti uca veljja ajanupat apakasiwayjjänwa mistuniñapcama. Ucatjja israelitanacarojj yatiyänwa cuntejj Tatitojj siscäna ucanaca. 35Ucampis israelitanacajj wastat Moisesan ajanupa wali c'ajir uñjapjjatapatsti Moisesajj wastatampiw ajanupjja velompi imt'asjjäna wastat Tatitumpi parliri mantañapcama.


Lampemp Chumacerompirux Japónamp Corea del Suramp anatañatakiw mayamp jawst'apxi\nAka pä anatirix wali khust'at anatirinakjam uñt'atäpxiwa\nTata Eduardo Villegasax Carlos Emilio Lampempir Alejandro Chumacerompiruw Corea del Suramp Japonamp anatañatak jawst’i, jupanakax San Joséampin Pueblampin anatapxi. Walja anatäwinakanw jupanakarux jan uñjañäxänti.\nBoliviax Ulsan jach’a markanw Japónamp anatani, aka phaxsit 22 uru saraqkipana. Corea del Surampix 26 urükipanw anatarakini, Kobe jach’a markana. Mara t’aqa phaxsinw Bolivia anatir tamax yaqha markankirinakamp Brasilan atipt’asiñ qalltani, ukatw ukham wakicht’asiskaraki.\n“Ch’amacht’asipxtwa. Coreamp Japónamp uraqpach anatäwin anatapki ukx uñjapxtwa. Wali khust’at anatawiyapxi, ukaw ch’amachapxitu. Aka uraqpach anatäwinkir anatirinakarux janiw axsarapktti jan ukax ch’amachasipxtwa. Jupanakjam anatañ munapxtha, atipt’añ yant’apxäxa. Jichhax anatirinakan yatiqapxañap munapktha ukatakiw ch’amachatäni” sasaw tata Villegasax yatiyirinakamp aruskipkasax arst’awiyi.\n23 anatiriruw jawst’awiyapxi. Luis Haquin (Puebla, México), José Vargas (Blooming), Gilbert Álvarez (Wilstermann), Henry Vaca (The Strongest), Rodrigo Ramallo (San José) uka wali uñt’at anatirinakarus jawst’awiyapxarakiwa, jupanakarux jichhapiniw tata Villegasax jawst’i./RAR


Éxodo 4 QA97 - Ucatsti Moisesajj Tatitu Diosarojj sänwa - Bible Search\n1Ucatsti Moisesajj Tatitu Diosarojj sänwa —Jupanacasti janiw iyawsapquitaspati, ni arunacajjsa ist'añ munapcaraquispati, jan ucasti sapjjaspawa: ‘Tatitojj janiw jumarojj uñstcpachätamti’ —sasa.\n2Ucat Diosajj saraquïnwa:\n—¿Cunas amparamanquejja? —sasa.\n—Mä jach'a thujruwa —sasa.\n—Thujruma oraker jacnokam —sasa.\nMoisesajj iyaw sasawa oraker jacnokäna, thujrojja mä catariruw tucüna. Moisesasti uqham catari uñjasinjja ajjsarayasisaw jaltjjäna. 4Ucampis Tatitojj Moisesarojj sascaquïnwa:\n—Amparampi wich'inqhat catthapim —sasa.\nMoisesajj iyaw sasaw catarirojj wich'inqhat catthapïna ucatsti catarejj thujruquiw tucuwayjjäna.\n5—Uqhamatwa iyawsapjjani Abraham, Isaac, Jacob uca nayra awquinacaman Tatitu Diosapajj jumaru uñstatapatjja. 6Ucat Tatitojj sascaquïnwa:\n—Amparama pechomar lokantam —sasa.\nMoisesajj iyaw sasaw, pechopar amparapjja lokantäna, ucatsti amparap aysusinjja uñjasïnwa lepra usojj amparapan qhunjam jank'oquïtapa. 7Ucat Diosajj saraquïnwa:\n—Wasitampi amparama pechomar lokantam —sasa.\nMoisesasti iyaw sasaw wasitampi amparap pechopar lokantasïna, ucatsti aysusinjja mayni janchinacapjama c'umaracwa uñjjatasjjäna.\n8—Nayrïri unancha uñjasatejj jan iyawsapcani, ni ist'apcaraquïtamsa ucajja, payïri unancha uñjasawa iyawsapjjani. 9Ucampis aca pä unanchanac uñjcasasa janitejj iyawsapcätam, ni arunacamsa ist'apcaraquïtam ucajja, jawirat uma aptanisawa oraker wartäta uca umajja oraker purisajja wilaruw tucuni.\n10Moisesajj Tatiturojj sänwa:\n—¡Ay Tata! Nayajj janiw suma parlirïcti, ni nayrasa, ni jichha naya sirvirimampi parlcta ucqhasa. Cunapachatejj parlcta ucqhajja qhact'irïtwa janiw arunacsa suma arsurïcti —sasa.\n—¿Qhitisa jakeru laca churi? ¿Qhitisa luri jan arsur amuturusa, okararusa, uñjqui ucarusa, juyqhurusa? ¿Janiti naya Diosäctjja? 12Uqhamasti saram, nayawa jumampïscäjja cunapachatejj parlcäta ucqhajja, uqhamarac nayaraquiw yaticharaquïma cunanactejj arsuñamäqui ucsa.\n—¡Ay Tata!, achict'assmawa, yakhaqui qhitham —sasa.\n14Ucatsti Tatitojj Moisesatac colerasisajj sänwa:\n—¿Janiti ucancqui Aarón sat levita jilamajja? Nayajja yattwa jilamajj suma parlirïtapa. Ucampis jupajja jumar purir uñjasinjja wali cusisitaw jutani catokañataqui. 15Jumasti jilamaruwa yatiyäta cunanactejj parlañamäqui uca arunaca. Nayasti jumanacampïscäwa cunapachatejj parlapcäta ucqhajja, uqhamarac nayaraquiw yatichasipcäma cunanacatejj lurapjjañanacamäqui ucanacsa. 16Jumasti, nayas parlquirista uca lantiw Aarón jilamarojj parläta, ucat jupawa cuntejj parlcäta ucjja marcaru parlascani. 17Uqhamarac apasïtawa aca jach'a thujruma, ucampiwa jumajj milagronac luräta.\nMoisesajj Egiptoruw cutt'i\n18Moisesasti, Jetro sat awcch'ipan utapar cutt'asinjja sanwa:\n—Nayajja Egipto marcar cutt'añajjawa cawqhancapquitejj marca masi jilanacajjajj ucaru. Nayajja uñjaniñwa jupanacarojj munta jacasipcpachati janicha uca —sasa.\nUcatsti Jetro awcch'ipajj saraquïnwa:\n—Uqhamajj saramaya, waliqui —sasa.\n19Moisesajj Madián sat chekancquipansti Tatitojj juparojj saraquïnwa:\n—Egipto marcar cutt'ascaquim, jumaru jiwayañ munirinacajja takeniw jiwatäjjapjje —sasa.\n20Moisesajja, warmipa, wawapa mä asnoru konjjatayawayasinjja Egipto orakeruw cutt'äna. Uqhamarac amparaparusti ayjjarusiwayaraquïnwa cuntejj Diosajj churcäna uca jach'a thujrupa. 21Tatitusti, Moisesarojj sascaquïnwa:\n—Cunapachatejj Egiptor purïta ucqhajja faraonan nayrakatapanjja wali amuyumpipuniwa cawquïr ch'amtejj churcsma muspharcañ unanchanaca lurañamataqui ucanacjja luräta. Ucampis nayajja faraonan chuymapjja kalarayäwa, uqhamat israelitanacarojj jan antutañapataqui. 22Ucampis faraonarojj sascaquïtawa: ‘Tatitojj aqham siwa: Israelajja nayan jilïri wawajjawa. 23Nayajja niyaw sisma; wawajjaru qhitjjam, nayaru sirviri sarjjañapataqui, sasa. Ucampis jumajj janiw antutañ munctati uca laycusti nayajja jilïri wawamaruw jiwayäjja’ —sasa.\n24Thaqui sarcasinsti cawqhantejj Moisesajj familiapampi arumajj iquipcäna ucqharuw Tatitojj jicjjatasin Moisesarojj jiwayañ munäna. 25Ucampis Moisesan Séfora sat warmipajja kalata lurat mä cuchillompiwa wawaparojj chhojjorasiñapan punta lip'ichi qharekäna, ucatsti uca lip'ichimpi Moisesan chara taypiparu apcatasinwa säna: “Chekpachansa nayataquejj jumaw wila toke chachajjätajja” sasa.\n26Ucatsti Tatitojj Moisesarojj sarjjañapataquiw jaytjjäna. Ucat Séfora sat warmipajj Moisesarojj sänwa: “Jumasti chekpachana wila toke chachajjätawa circuncisión toke” sasa.\n27Ucañcamasti Tatitojj Aaronaruraquiw saraquïna: “Wasararu saram Moisés jilamar catokañataqui” sasa. Aaronasti iyaw sasawa saräna Diosan kolluparu puriñcama, ucansti Moisés jilapar jicjjatasinjja jamp'att'asinwa aruntäna. 28Ucatsti Moisesajj, Aarón jilaparojja cuntejj Tatitojj parlcäna ucanacwa yatiyäna, uqhamarac muspharcañ unanchanaca lurañapataquis arscäna ucsa yatiyaraquïnwa. 29Moisesampi, Aaronampejj Egiptor purisinjja israelitanacan jilïrinacaparuw tantachthapipjjäna. 30Aaronajj yatiyänwa Tatitojj cunanactejj Moisesar parlcäna ucanaca, uqhamarac jakenacarojj uñacht'ayaraquïnwa cawquïr muspharcañ unanchanactejj Diosajj “Lurätaw” siscäna ucanaca.\n31Ucanac uñjasinsti israelit jakenacajj iyawsapjjänwa, Tatitojj jupanacata amtasitapa, uqhamarac t'akhesitanacapsa uñjatapa. Ucatsti jupanacajj quillt'asisaw Diosarojj yupaychapjjäna.


Isaías 1 - Holy Bible [Aymara Bible 1997] - (Isa 1)\nAmoz chachan Isaías yokapajj Judá marcampita, Jerusalén marcampita uñacht'äwi toke catokäna; cunapachatï Uzías, Jotam, Acaz, uqhamaraqui Ezequías reyinacajj Judá marcar apnakcän uca maranacanwa jupajj uca uñjäwi uñjaraquïna:\nAlajjpachamp acapachampi, ist'apjjam cuntejj Tatitojj sisqui uca: “Wawanac uywasta jilarañapcama, ucampis jupanacajj nayataquiquiw sayt'asjjapjje.\nOrko vacajj jakeparojj uñt'asiwa, asnos jakepan uywa uyupjja uñt'asiraquiwa; ucampisa Israel marcajjajj, nayan quipca marcajjajj, janiw uñt'quiti, janiraquiw amuyt'ascaraquisa.”\n“¡Ay, jucharar jakenaca, ñankha k'ept'at marca, ñankhanac lurir jakenacat sarakerinaca, jan ist'asiri ñankha wawanaca! Tatitutjja jayarst'atäpjjewa, Israelan Kollan Diosaparojj apanucuwayapjjewa, kheparuw cuttjjapjjaraqui.\nJumanacajj Dios toke sayt'asiñacpun munasipctajja, janchinacamansti janiw cawqhas jawk'jañataquejj utjcjjeti. P'ekenacamajj k'ala chhojjriñchjatawa, janiraquiw cunataquis ch'amamajj utjcjjeti.\nCayut kalltasin p'ekecamajj janiw jumanacanjj cawqhas c'umaräcjjeti; takpach janchimajj k'ala chhojjriñchjatawa, jawk'jata, llejjtjtataraqui; jan qhitinsa kolljjatata, janiraqui ñacht'ata, uca usuyasitanacamsti janiraquiw qhitis aceitempi kolljjatt'asa samart'ayquiti.\nOrakepasti wasararu tucuyatawa, marcanacasti ninan naqhantataraquiwa. Jumanacan nayrakatamanaracwa uñisirinacamas yapuchatanacamjja mank'apjje. Take cunsa wasararu tucuyatwa apanucuwayapjje. Cunapachatejj Sodoma marcajj t'unjatäcän uqhama.\nSión marca sapaquiw jichhajj sayjje, uva uñjañ chhujllar uñtata, melón yapu uñjañ chhujllar uñtata, sapa apanucuta, uñisirinacapan muyuntat marcjamawa.”\nTake ch'amani Tatitutejj mä kawkhani jiwasanacat jan jilt'aycasapänjja, jichhajj Sodoma, uqhamaraqui Gomorra marcar uñtatäsänwa.\nSodoma marcan jilïrinacapa, Tatitun arunacap ist'apjjam. Gomorra marcachirinaca, jichhasti sum ist'apjjam cuntejj jiwasan Diosasajj yatichquistani uca.\nTatitojj siwa: “¿Cunataquis ucatak wilañchanac loktapjjesta? Karitäjjtwa jumanacan wilañchat orko ovejanac loktapjjatanacamampejja, uqhamaraqui liq'i vaca kallu loktatanacamampisa; orko vacanacana, ovejanacana, cabritonacana wilanacapajj ajjtasiyjjetuwa.\nJumanacajj nayar uñstiriw jutapjjtajja, ucampis ¿qhitis jumanacarojj uta ankäjj taquisiñ yatichapjjtamjja?\nJan juc'ampi uca jan wali churäwinac apanjjapjjestati, janiw ucanacan jek'enacapjja uñjan muncti. Jumanacajj take jakenacaruw machak phajjsi, uqhamaraqui samarañ uru fiestachañataquejj jawsapjjtajja, ucampis janiw nayajj uca fiestanacamjja uñjañ muncti, uca pachpa fiestanacan ñankha luratanacamsa.\nMachak phajjsi fiestanacamsa, take tantachasïwinacamsa nayajj uñistwa. ¡Nayarojj uca fiestanacamajj wal colerayitu, janiraquiw uñjañ muncti!\nCunapachatejj jumanacajj amparanacam loktasa mayisinipjjetäta ucapachajj, nayajj janiw jumanacar uñtanipcämati; oracionanaca walja lurasipcäta ucapachajj, janiw nayajj ist'apcämati. Amparanacamajj wilararcamaquiwa.\n¡Asqui lurañanac yatekapjjam, cunatejj chekapäqui uca lurañanacaruraqui ch'amachasipjjam, t'akhisiyatanacarusti arjjatapjjam, wajchanacarusti chekapar uñjapjjam, ijma warminacatsti arjjatasipjjaraquim!”\nJumanacatejj jaysapjjetäta ucapachajj, cuntejj orakejj achqui ucanacwa sum mank'asipjjäta,\nucampis nayataqui sayt'asisipcaquïtajja, guerranjj jiwarapjjaquipunïtawa.” Pachpa Tatituw ucjja arsu.\n¡Cunjämarac ucarusti purtasti, cheka lurir marca, yakha chachanacampi sarnaker warmjamaw tuctajja! Nayrajj take jakenacamajj asqui lurircamaquïpjjänwa, chekapanarac sarnakapjjänjja, jichhasti takenis jake jiwayircamaquiraquisä.\nNayrajj kollkëyätawa, jichhasti k'añu t'unaquëjjtawa, suma vinoraquïyätawa, jichhasti alek umaquëjjtawa.\nJilïri apnakerinacamasti nayataqui sayt'asirinacawa, lunthatanacampis sumancapjjaraquiwa. Takenis kollke chilltayasircamaquïpjjewa, wajjt'äwinac catokañac munasipcaraqui. Wajcharojj janiw chekapar uñjapquiti, janiraquiw ijma warminacarus chekaparu uñjapquiti.\nUcatpï jichhajj take ch'amani Tatitojj, Israelan take ch'amani Tatitupajj sejja: “¡Ucqhacamaqui! Nayaw uñisirinacajjarojj juchañchä, jupanacarusti uqhamat uqham luraraquï.\nWasitat jumataquejj amparajj aytä, uca k'añu t'una luratanacamsti ninampiw k'ala nacsuyä, k'oma tucuyäma, take k'añu luratanacama.\nJichhasti, cunjämäcäntejj nayra juezanacamajj uc churjjaraquïma, amuyt'ayirinacamasti kalltanjamäjjaraquiniwa. Take ucanac lurcä uca khepatsti sapjjaraquïtamwa: ‘Asqui lurir marca’ ‘Cheka marca’ sasa.\nCheka cancañajjampi, uqhamaraqui khespiyasiñajjampiw Sionan utjasirinacarojj cuttayasinjjäjja.\nUcampisa nayataqui sayt'asirinacampiru, juchararanacampirusti acch'a acch'a tucjä, nayar apanucurinacasti jiwarapjjaniwa.\nJumanacajj uca kokanacatjja pankar yapunacamatsa, cawquïrinacatejj wali cusisiyapctam ucanacatjja p'enkasipjjätawa, uca chekanacanwa yakha diosanacamarojj yupaychapjjayätajja.\nJumanacajj ancuntat laphinacan kokar uñtataw tucupjjäta, jan umani pankar yapur uñtataraquiw tucupjjäta.\nCh'aman jakesti wichhuruw tucuni, luratanacapasti jisc'a nina sanc'aruw tucuraquini; ucanacasti paypachaw mayaqui naqhantapjjani; uca ninarusti janiraquiw qhitis jiwt'aycaraquiniti.”


Juan 20 - Holy Bible [Aymara Bible 1997] - (Juan 20)\nSemana kallta urojja, María Magdalenajja wali albatwa, ch'amac ch'amacäquipana sepulturar uñjir saräna, ucatsti sepulturaru atcatatäcäns uca kaljja atekatwa uñjäna.\nUqham uñjasinsti Simón Pedron ucaru, uqhamarac cawquïr discipulorutejj Jesusajj wal munäna ucan ucaruw jaläna, ucatsti saraquïnwa: —Tatitun janchipjja sepulturat apasjjapjjataynawa, janiraquiw yatipcti cawquïru apapjjatapsa —sasa.\nUcatsti Pedrompi mayni discipulompiw mistusin sepulturar sarapjjäna.\nPanpachaw jalapjjäna, ucampis maynïrïqui ucawa Pedrot sipansa juc'amp janc'aqui jaläna, nayrakataracwa sepulturar purïna.\nAlt'asinsti, uñantänwa, ucatsti uñjänwa ch'okäñanacac ucancasquiri, ucampis janiw mantcänti.\nSimón Pedrojj khepapat purisinjja, sepulturcamaw mantäna, jupasti ch'okäñanacacwa uñjäna;\nuñjaraquïnwa Jesusan p'ekep ch'okt'atäcäns uca tela, ucasti janiw ch'okäñanacamp chicäcänti, jan ucajj yakhawjan suc'thapita apnokatänwa.\nUcatsti nayrakat sepulturar purcatayna uca discipuloraquiw mantaraquïna, ucatsti uñjänwa cunatejj pascatayna uca, ucatsti iyawsaraquïnwa.\nKellkatanjja cunjämtï siscäna: “Jesusajj jiwatanac taypit jacatatani” sasa, ucjja jupanacajj janïraw amuyt'apcataynati.\nUcatsti uca discipulonacajj utaparuw cuttawayjjapjjäna.\nMariajj sepulturat ankäjjanwa jachascäna. Uqham jachcasinjja alt'asïnwa sepultura mankha uñantañataqui.\nMankhansti uñjänwa pä angelanaca jank'ot ist'atcamaqui, Jesusan janchipajj cawqhanccäntejj ucawjan paninpach kont'ata, maynejj ch'ijmäñapana, maynisti cayöjjanaraqui.\nAngelanacasti juparojj jisct'änwa: —Warmi, ¿cunats jachascta? —sasa. Mariasti sänwa: —Tatitojjan janchip apasjjapjjatayna, janiw yatcti cawquir uscupjjatapsa —sasa.\nUc sasinjja khepäjj uñaquipasi, ucatsti Jesusaruw ucancasquiri uñjäna, ucampis janiw yatcänti Jesusätapa.\nUcatsti Jesusajj jisct'änwa: —Warmi, ¿cunats jachascta? ¿Qhitirus thakta? —sasa. Mariajj amuyänwa huerto uñjirïcaspas uqhama, ucatwa saraquïna: —Tata, jumatejj apsta ucajja, yatiyita cawquirus uscta, ucat apasjjañajjataqui —sasa.\nJesusajj ucjjarojj sänwa: —¡María! —sasa. Jupasti cutiquipstasinjja, siwa hebreo aruna: —¡Rabuni! —sasa. (Ucasti “Yatichiri” sañ muni.)\nJesusasti sänwa: —Jan llamct'istati, janïraw Awquejjan ucaru maqhatcti. Ucampis saram, jilanacajjar yatiyanim, sarasctwa cawquincquitejj Awquejjajj ucaru, jupasti jumanacan Awquimaraquiwa, nayan Diosajjawa jumanacan Diosamaraquiwa.\nMaría Magdalenajja discipulonacar yatiyiriw saräna, jupajj Tatituru uñjatapata uqhamarac take acanac Tatitojj siscatayna ucanacata.\nUcürojj semana kallta urünwa. Uca jayp'pachawa discipulonacajj tantacht'atäpjjäna, puncunacasti wali jist'antata judionacaru ajjsaratanacap laycu. Jesusasti mantasinwa jupanac taypiru sayt'asi, aruntaraquiwa: —Sumancañajj jumanacampïpan —sasa.\nUc sasinjja amparapwa uñacht'ayi, uqhamarac ch'illapsa. Discipulonacasti Tatitur uñjasinjja cusisipjjänwa.\nJesusasti wasitampiw jupanacaru säna: —Sumancañajj jumanacampïpana. Cunjämtejj Awquejj nayaru qhitanquitu, uqhamaraquiw jumanacarojj qhitapjjsma —sasa.\nUcatsti jupanacjjaru phust'asinsti saraquïnwa: —Kollan Ajayu catokapjjam.\nJumanacatejj mayninacan juchanacapjj perdonapjjstajja, ucanacajj perdonatäjjewa; janitejj perdonapcstajja, ucanacajja janiraquiw perdonatäpquiti —sasa.\nTomasejj tunca payani discipulonacatjj maynïrïnwa, juparusti Mellizo sapjjänwa. Jesusajj jutcäna ucapachajj janiw jupajj ucanccänti.\nUcat maynïri discipulonacajj Tomaserojj sapjjänwa: —Tatituruw uñjapjjta —sasa. Ucampis Tomasejj sänwa: —Janitejj amparanacapan clavompi p'iyjat uñjcäjja, uqhamarac luc'anajjampi clavomp p'iyjatäcän uc jan llamct'cäjja, uqhamarac ch'illaparus amparajjampi jan llamct'caraquëjja, janiw iyawscäti —sasa.\nQuimsakallko uru pasatatsti, discipulonacapasti wasitampiw mä utana tantachatäsipcäna, ucapachajj Tomasejj jupanacampïscänwa. Ucatsti puncunacajj jist'antatäsquïpansa, Jesusajj mantasinjja jupanac taypiruw sayt'asiraquïna, ucatsti aruntaraquïnwa: —Sumancañajj jumanacampïpan —sasa.\nUcjjarusti Tomaserojj sänwa: —Luc'anamamp acaru llamct'am, amparanacajj uñjaraquim, amparam apanim ucatsti ch'illajj llamct'araquita. Iyawsam, jan pächasimti —sasa.\nUcatsti Tomasejj sänwa: —¡Nayan Tatitojja, nayan Diosajja! —sasa.\nJesusasti juparojj sänwa: —Tomás, jichhajj jumajj uñjatam laycuw iyawstajja. Cusisiñanïpjjewa jan uñjcas iyawsirinacajja —sasa.\nJesusajj walja yakha unañchanaca, uqhamarac milagronacampwa discipulonacapan nayrakatapan luräna, ucanacajj janiw aca libron kellkatäquiti.\nUcampis acanacajj kellkatawa Jesusajj Cristötap iyawsapjjañamataqui uqhamarac Diosan Yokapätapsa, ucatsti iyawsasinjja jacañanïpjjañamataqui.


Ezequiel 1 - Holy Bible [Aymara Bible 1997] - (Eze 1)\n[1-3] Naya, sacerdote Ezequiel, Buzi sat jaken yokapa, mä uruw nayajj Quebar sisqui uca jawira thiyan sayt'ata, ucancascäyäta, Babilonia orakena, cawquïrinacatejj uca jaya marcaru preso apatäpcäna ucanacampi chica. Uqhamäquiriruw alajjpachajj jist'artäna ucatsti Diosarojj tronopjjan kont'ata uñjaracta. Uca urojj pheska uru sarakatänwa pusïri phajjsita, quimsa tunca mararaquïnwa Joaquín reyejj preso apatäcän ucatjja niya pheska mararaquejjänwa. Tatitusti nayjjaruw amparapjja lokjjatitu.\nUcatsti uñjaractwa amsta toket mä jach'a tutuca thayar uñtata jutasquiri; mä jach'a kenayatsti ninaraquiw mistuscäna llijullijur uñtata, ucaru muytatasti mä jach'a khanaw khanascaraquïna. Uca nina taypinsti mayaw c'ajascaraquïna mä suma metaläcaspas uqhamaw llijunïna,\nuca chica taypinsti mayninacaw utjaraquïna mä pusi jakenacäcaspas uqhama.\nUcanacatsti sapa mayniw pusi ajanuni uqhamaraqui pusi chhekhanacani uqhamapjjäna,\ncharanacapasti chekaquiraquïnwa, cayu sillunacapasa vaca kallun sillunacapjamaraquïnwa, ucasti mä suma llijquiri broncëcaspas uqhamaw khanaraquïna.\n[8-9] Uca pusi ajanupata uqhamaraqui uca pusi chhekhanacapat sipansti, uca pusinisti jake amparat amparanacanïpjjaraquïnwa, pusi chhekhanacap c'uchuna. Chhekhanacapasti jupanaccamaw jicthaptapjjaraquïna. Sarasasti janiw kheparu uñtanipcaraquïnti jan ucasti nayrakataruw sarapjjänjja.\nUca pusinin ajanunacapasti aqhamaraquïnwa: Nayräjja ajanusti jake ajanuraquïnwa, cupi toke ajanusti mä leonana ajanupjamaraqui, ch'eka toke ajanusti, mä orko vacan ajanupjamaraqui, khepäjja ajanusti mä jach'a siwek'ara jamach'in ajanupjamaraquïnwa.\nChhekhanacapasti amsta tokeruw janatattapjjaraquïna. Ucanacat paninisti jupanaccamaw jiquintasipjjaraquïna, payïrimpisti cuerponacapwa imantasipjjaraquïnjja.\nTakenis nayra tokeruw sarapjjaraquïna, sarasasti janiw kheparu cutiquipstanipcaraquïnti. Cawcsarutejj Diosan ch'amapajj jupanacaru apcänsa ucsaruw sarapjjaraquïna.\nUca pusinisti mä sanq'iri q'illiminacjamaraquïnwa, jan ucajj mä nina wiyar uñtataw ucsa acsa sarnakapjjaraquïna uca taypinjja; uca ninasti walpun c'ajaraquïna, ucatsti uca nina taypitjja llijullijunacaraquiw mistunïna.\nUca pusinisti janc'aquiw jutapjjäna sarapjjaraquïna mä llijullijunacäpcaspas uqhama.\nUca pusiniru uñtasasti, orakensti sapa mayni thiyanjja mä ruedaraquiw utjäna.\nUca pusi ruedanacasti jupanaccama quipcaquïpjjänwa cunjämatejj luratäpcäna uqhamarusti topaciojj khanquisa uqhamaw khanapjjaraquïna. Amuyatatjja uca sapa mayni ruedanac taypinjja yakha ruedanacas utjcaspa uqhamänwa.\nUcanacasti, pusi tokeru cawcsarus sarapjjaquïnwa, jani kheparu cuttanisa.\nUca pusi ruedanacasti arunacaneraquïnwa, uca ruedanaca muytatasti walpun khanapjjaraquïna.\nCunapachatejj uca pusinejj sartawayapjjän ucqhajj uca pusi ruedanacajj jupanacampi chicaraquiw sarantapjjäna, cunapachatejj uca pusinejj oraket thoktawayapjjän ucapachasti uca pusi ruedanacajj jupanacampi chicaraquiw thoktawayapjjaraquïna.\nUca pusinisti, cawcsarutejj Diosan ch'amapajj jupanacaru apañ muncäna ucsaruw aparaquïna, ruedanacasti jupanacampi chicaraquiw cawcsarusa sarapjjäna. Uca ruedanacasti uca pusinin jacañapan jacañapaniraquïnwa.\nCunapachatejj uca pusinejj onjjtapjjän ucqhasti uca ruedanacajj ucanac chicaraquiw onjjtapjjäna, cunapachatejj uca pusinejj sayt'apjjäna ucapachasti ruedanacajj ucanacampi chicaraquiw sayt'apjjäna; cunapachatejj uca pusinejj oraket sartapjjän ucqhasti uca ruedanacajj uca pusinimpi chicaraquiw sartapjjänjja, uca ruedanacasti uca pusinin jacañapan jacañapaniraquïnwa.\nP'ekenacap patansti utjaraquïnwa mä cristal alay perkäcaspas uqhama, ucasti walwa c'ajaraquïna.\nUca mankhansti uca pusinin chhekhanacapajj chekaquiw janatattaraquïna, maynit maynicama jiquintasisa. Paya chhekhampisti cuerponacapwa imantasipjjäna.\nCunapachatejj uca pusinejj sarantapjjäna ucapachasti uca chhekhanacapan suenatapjja ist'aractwa, uca suenatapasti mä jach'a jawiran umanacapjamänwa, take ch'amani Diosan arupjamaraquïnwa, mä walja soldadonacan saratapäcaspas uqhamaraquïnwa. Cunapachatejj sayt'apjjäna ucapachasti uca chhekhanacapajj janaktjjapjjaraquïnwa.\nUca p'ekepa patanccän uca c'ajquiri alay perkäcaspas uca taypitsti, mä jach'a aruw misturaquïna.\nUca patansti, mä konuña uñjaracta safiror uñtata, uca konuña patansti mayniw kont'atäscaraquïna mä jaker uñtata.\nUca jakesti, cinturat amstarojj mä suma c'ajquiri metalar uñtataw c'ajaraquïna, ninan muytata, cinturat aynacharusti ninacamaquiraquïnwa. Uca muytatansti mä khanaw khanaraquïnjja,\nuca khanasti cürmir uñtataraquïnwa, cunapachatejj cürmejj jalluna kenay taypin uñstquis uqhama. Uqhamwa nayajj uñjta Tatitun c'ajquir cancañapjja. Ucanac uñjasasti nayajj oraker puriñcamaw p'ekejj alt'asiracta.